text:
Türkmen döwlet habarlar agentligi (TDH)
Irden hormatly Prezidentimiz Gurbanguly Berdimuhamedow Lebap welaýatyna iş sapary bilen ugrady, bu ýerde Türkmenistanyň Ministrler Kabinetiniň göçme mejlisini geçirdi.
Türkmenabat şäheriniň howa menzilinde döwlet Baştutanymyzy resmi adamlar garşyladylar.
Bu ýerde, howa menzilinde milli Liderimiz Mejlisiň Başlygynyň, Ministrler Kabinetiniň Başlygynyň orunbasarlarynyň, harby we hukuk goraýjy edaralaryň ýolbaşçylarynyň, welaýatlaryň häkimleriniň gatnaşmagynda iş maslahatyny geçirdi.
Maslahatyň dowamynda ýurdumyzy durmuş-ykdysady taýdan ösdürmegiň esasy ugurlary, welaýatlarda degişli düzümleriň işini kämilleşdirmek bilen baglanyşykly meselelere garaldy.
Döwlet Baştutanymyz Sagdynlyk we ruhubelentlik ýylynyň jeminiň jemlenýän pursatlarynda welaýatda alnyp barylýan işleriň ähmiýetine ünsi çekip, sebitleriň toplumlaýyn esasda ösdürilmegi bilen baglanyşykly meseleleriň hemişe üns merkezinde saklanmalydygyny belledi. Şeýle hem hormatly Prezidentimiz tutuş ýurdumyzda bolşy ýaly, her bir welaýatda ilatyň durmuş üpjünçiliginiň yzygiderli ýokarlandyrylmagynyň aýratyn wajypdygyny belläp, bu ugurda öňde durýan wezipeleriň çözgüdine örän jogapkärli çemeleşilmelidigini aýtdy.
Şunuň bilen bir hatarda döwlet Baştutanymyz welaýatlary sazlaşykly ösdürmek babatda olaryň çäk-dolandyryş gurluşyny has-da kämilleşdirmek meselesi barada durup geçip, şunda degişli düzümleriň sazlaşykly işlemeginiň möhümdigini belledi.
Milli Liderimiz iş maslahatynyň ahyrynda sebitiň oba hojalygynda alnyp barylýan işleriň agrotehniki kadalara we döwrüň talaplaryna laýyk derejede ýola goýulmalydygyny aýdyp, bu babatda tagallalary utgaşdyrmagyň zerurdygyny belledi hem-de birnäçe tabşyryklary berdi.
Döwlet Baştutanymyz howa menzilinden çykyp, Lebap welaýatynyň häkimligine tarap ugrady.
Bu ýerde Türkmenistanyň Prezidenti Gurbanguly Berdimuhamedow Ministrler Kabinetiniň göçme mejlisini geçirdi, onda oba ilatynyň hal- ýagdaýyny yzygiderli ýokarlandyrmak we mähriban halkymyzyň ýaşaýyş-durmuş şertlerini mundan beýläk-de gowulandyrmak boýunça kabul edilen döwlet maksatnamalarynyň welaýatda durmuşa geçirilişi ara alnyp maslahatlaşyldy, welaýatyň, onuň şäherleriniň we etraplarynyň häkimleriniň işine baha berildi, Lebap welaýatyny mundan beýläk-de ösdürmegiň ileri tutulýan wezipeleri hem-de bar bolan kemçilikleri düzetmegiň ugurlary kesgitlendi, şeýle hem ýolbaşçylary wezipä bellemek we wezipeden boşatmak bilen bagly meselelere seredildi. Şeýle hem mejlise Lebap welaýatynyň ýaşululary çagyryldy.
Döwlet Baştutanymyz bu ýere ýygnananlara ýüzlenip, soňky döwürde ýurdumyzyň keşbini tanalmaz ýaly üýtgeden düýpli özgertmeler bolup geçdi. Täze obalardyr şäherçeler döredildi. Önümçilik we medeni-durmuş maksatly müňlerçe binalar we desgalar, ýokary amatlyklary bolan ýaşaýyş jaýlary gurlup, ulanmaga berildi diýip belledi.
Ýurdumyzyň welaýatlarynda we etraplarynda, has uzakdaky obalarda hem iň häzirki zaman enjamlary bilen üpjün edilen mekdepler, çagalar baglary, hassahanalar, çagalar sagaldyş we dynç alyş merkezleri bina edildi.
Täze demir we awtomobil ýollaryny, beýleki möhüm ähmiýetli desgalary gurmak boýunça işler ýokary derejede amala aşyryldy. Ylym we bilim ulgamlary, medeniýet hem-de sungat ýokary depginler bilen ösdürildi. Ak mermerli paýtagtymyz Ýer ýüzüniň iň bir gözel şäherleriniň birine öwrüldi. Aşgabatda Ýapyk binalarda we söweş sungaty boýunça V Aziýa oýunlary uly üstünlik bilen geçirildi.
Milli Liderimiziň belleýşi ýaly, Lebap welaýatyny ösdürmäge-de uly üns berilýär. Bu ugurda birnäçe kararlar kabul edildi. Welaýatda köp sanly iri desgalar gurlup, ulanmaga berildi. Şol desgalaryň hatarynda Amyderýanyň üstünden geçýän demir ýol we awtomobil köprüleri, kaliý dökünlerini we sement öndürýän uly kärhanalary, medeni-durmuş maksatly binalary hem-de beýleki ýüzlerçe desgalary görkezmek bolar.
Häzir hem Lebap welaýatynda täze Halkara howa menziliniň, köp ugurly hassahananyň gurluşygy alnyp barylýar. Bu desgalar welaýatyň ilatynyň ýaşaýyş-durmuş derejesini ýokarlandyrmaga ýardam berýär.
Emma, muňa garamazdan, welaýaty ösdürmek boýunça alnyp barylýan işlerde köp kemçiliklere hem ýol berilýär. Aýratyn-da, bu ýagdaý oba hojalyk önümlerini öndürmekde duýulýar diýip, Türkmenistanyň Prezidenti belledi.
Döwletimiz tarapyndan ähli hemaýat-goldawlaryň berilýändigine garamazdan, şu ýyl welaýat bugdaý taýýarlamak baradaky şertnamalaýyn borçnamasyny ýerine ýetirip bilmedi. Şeýle hem, welaýatyň üç etraby pagta öndürmek baradaky meýilnamasyny berjaý etmegi başarmady. Häzirki wagtda ýetişdirilen şaly hasylyny ýitgisiz ýygnap almak boýunça alnyp barylýan işlerde hem haýal-ýagallyga ýol berilýär.
Milli Liderimiz sözüni dowam edip, welaýatda Oba milli maksatnamasyny ýerine ýetirmekde-de kemçiliklere ýol berilýändigini aýtdy. Bu kemçilikleri düzetmek üçin netijeli işler geçirilmeýär. Welaýatyň ilatly ýerleri arassa agyz suwy, täze berlen mellek ýerleri, tebigy gaz bilen doly üpjün edilmeýär.
Etraplardaky köprüleri abatlamak we olaryň durkuny täzelemek boýunça netijeli işler geçirilmeýär. Etrap merkezleriniň we obalaryň içerki ýollary ýaramaz, olaryň aglaba bölegi asfaltlanmaga degişli.
Ýurdumyzyň ilatyny ter gök önümler bilen üpjün etmek üçin, kabul edilen degişli kararlar esasynda welaýatda döwrebap tehnologiýalar ornaşdyrylan birnäçe ýyladyşhanany gurmak göz öňünde tutuldy. Emma, häzirki wagtda bu ýyladyşhanalaryň gurlup, ulanmaga berilmeli möhletleri gijä galýar.
Ata Watanymyzyň gülläp ösmegine, mähriban halkymyzyň abadan we bagtyýar durmuşda ýaşamagyna gönükdirilen maksatnamalar welaýatda talabalaýyk ýerine ýetirilmeýär. Senagat we medeni-durmuş maksatly desgalaryň, şol sanda ýaşaýyş jaýlarynyň, mekdepleriň, çagalar baglarynyň, hassahanalaryň, ýollaryň gurluşygy bellenen möhletlerden gijikdirilip alnyp barylýar.
Şunuň bilen baglylykda, milli Liderimiz Gurbanguly Berdimuhamedow Lebap welaýatynda dowam edýän kemçilikler üçin degişli ministrlikleriň we pudak edaralarynyň ýolbaşçylarynyň hem gönüden-göni jogapkärçilik çekýändigini aýratyn belledi. Bu ýolbaşçylaryň welaýatyň hem-de onuň şäherleriniň we etraplaryň häkimleri bilen bilelikde, ysnyşykly işlemändikleri sebäpli, şeýle kemçilikler ýüze çykýar. Şeýle bolansoň, ilatyň durmuşynda emele gelýän derwaýys meseleler öz wagtynda çözülmeýär. Munuň özi halkymyzyň ýaşaýyş-durmuş ýagdaýyny has-da gowulandyrmak, ýurdumyzy hemmetaraplaýyn ösdürmek boýunça geçirilýän işlerde bökdençlikleri döredýär.
Şeýle hem döwlet Baştutanymyz eziz Diýarymyzy mundan beýläk-de ýokary depginler bilen ösdürmäge gönükdirilen maksatnamalaryň doly we ýokary hilli ýerine ýetirilmegi üçin, ilki bilen welaýat, şäher we etrap häkimleriniň jogapkärçilik çekýändigine ünsi jemledi. Ykdysadyýetiň ähli pudaklarynda we ýurdumyzyň durmuşynyň ähli ugurlarynda kanunylygyň berjaý edilmegi bilen bagly meseleleriň hemişe berk gözegçilikde saklanmalydygyny, bu ugurda geçirilýän işleriň bolsa netijeli häsiýete eýe bolmalydygyny bellemek bilen, Türkmenistanyň Prezidenti hasabat bermek üçin Ykdysady jenaýatlara garşy göreşmek baradaky döwlet gullugynyň direktory M.Çakyýewe söz berdi.
Hasabat berlişi ýaly, milli Liderimiziň tabşyrygyna laýyklykda Lebap welaýatynda geçirilen barlaglaryň barşynda Serdarabat, Döwletli we Galkynyş etraplarynyň ýolbaşçylarynyň, Türkmenistanyň Oba we suw hojalyk ministrliginiň Lebap welaýat oba hojalyk önümçilik birleşiginiň Galkynyş pagta arassalaýjy kärhanasynyň direktorynyň gulluk wezipelerinden hyýanatly peýdalanyp, parahorluga we korrupsiýa baş goşandyklary ýüze çykaryldy.
Hususan-da, habar berlişi ýaly, 2014-2017-nji ýyllarda welaýatyň Serdarabat etrabynyň häkimi wezipesinde işlän I.Işankulyýew şol etrabyň häkimliginiň oba hojalyk özgertmeleri we döwrebap usullary ornaşdyrmak bölüminiň müdiri bolup işlän J.Orunow bilen bilelikde, ozal şol etrabyň pagta arassalaýjy kärhanasynyň direktory bolup işlän, soňra şu ýylyň ýanwar-noýabr aýlary aralygynda Döwletli etrabynyň häkimi wezipesinde işlän M.Çaryýewe köp mukdarda para berip, hakykat ýüzünde ýygylmadyk 800 tonnadan gowrak pagtany döwlet harmanyna tabşyrylan hökmünde galp maglumatlary hasabata goşupdyrlar.
Şeýle hem I.Işankulyýew J.Orunowyň üsti bilen Ýasydepe daýhan birleşiginiň başlygy J.Baltaýewden kärendeçilerden ýer üçin alnan serişdelerini daýhan birleşiginiň hasabyna girdeji etdirmän, özi para hökmünde alypdyr.
Mundan başga-da, I.Işankulyýew etrabyň daýhan birleşikleriniň başlyklaryndan yzygiderli para alypdyr.
Häzirki döwürde I.Işankulyýewiň, J.Orunowyň we M.Çaryýewiň eden jenaýatçylykly hereketleri bilen baglanyşykly derňew işleri dowam edýär.
Şeýle hem Ykdysady jenaýatlara garşy göreşmek baradaky döwlet gullugynyň direktory hasabatynyň çäklerinde welaýatyň Galkynyş pagta arassalaýjy kärhanasynda geçirilen barlag işleriniň netijeleri barada habar berdi.
Bellenilişi ýaly, Galkynyş etrabynyň häkimi wezipesinde işlän B.Kadyrow, şol etrabyň häkiminiň oba hojalyk toplumy boýunça orunbasary B.Açilow hem-de etrabyň pagta arassalaýjy kärhanasynyň ýolbaşçysy A.Halnyýazow dagy deslapdan dilleşip, köp mukdarda pagta hasylynyň tabşyrylandygy barada galp resminamalary düzüp, döwlete aýratyn uly möçberde zyýan ýetiripdirler. Häzirki wagtda olara jenaýat işi gozgalyp, bikanun alnan pullar döwletiň haýryna geçirildi. Şeýle jenaýatçylykly hereketler boýunça derňew işleri dowam edýär.
Döwlet Baştutanymyz hasabaty diňläp, parahorluk we korrupsiýa ýaly ýaramaz hadysalaryň ýurdumyzda köki-damary bilen ýok edilmelidigini aýdyp, bu ugurda alnyp barylýan barlag işlerini dowam etmegi tabşyrdy.
Milli Liderimiz Lebap welaýatynyň ýolbaşçylarynyň işine nägilelik bildirdi. Olar geçirilýän işlere degişli derejede gözegçilik etmeýärler hem-de Ministrler Kabinetiniň tabşyryklaryny ýerine ýetirmekde köp sanly kemçiliklere ýol berýärler.
Ykdysady jenaýatlara garşy göreşmek baradaky döwlet gullugynyň direktorynyň hasabatyndan görnüşi ýaly, welaýatda parahorluga ýol berlen ýerler bolupdyr. Şonuň üçin etraplaryň üçüsiniň häkimleri we beýleki birnäçe wezipeli adamlar eýeleýän wezipelerinden boşadyldy.
Şunuň bilen baglylykda Türkmenistanyň Prezidenti Ç.Çarlyýewi Lebap welaýatynyň häkimi wezipesinden boşadyp, bu wezipä Ahal welaýatynyň häkimi bolup işlän T.Atahallyýewi belledi.
Şeýle hem döwlet Baştutanymyz E.Gaýypowy saglyk ýagdaýy sebäpli Lebap welaýatynyň häkiminiň gurluşyk boýunça orunbasary wezipesinden boşatdy. Bu wezipä Ş.Hojanazarow bellenildi.
Milli Liderimiz degişli resminamalara gol çekip, Türkmenistanyň Mejlisiniň Başlygy A.Nurberdiýewa söz berdi.
Milli parlamentiň ýolbaşçysy Lebap welaýatynyň dolandyryş-çäk gurluşyny kämilleşdirmek boýunça işler, Türkmenistanyň Prezidentiniň tabşyrmagy boýunça bu welaýatyň häkimlikleriniň, onuň şäherleriniň we etraplarynyň, şeýle hem käbir ministrlikleriň we pudak edaralarynyň wekilleri bilen bilelikde geçirilen işler barada habar berdi.
Bellenilişi ýaly, Mejlisiň degişli Kararynyň taslamasy işlenilip taýýarlanylanda etraplaryň we şäherleriň taryhy atlaryny dikeltmek barada welaýatyň ilatynyň, esasan, ýaşuly nesliniň wekillerinden gelip gowşan teklipler öwrenildi, hormatly Prezidentimiz Gurbanguly Berdimuhamedowyň “Türkmenistan – Beýik Ýüpek ýolunyň ýüregidir” atly kitabynda beýan edilen gymmatly maglumatlardan ugur alyndy.
Türkmenistanyň Mejlisiniň ýigrimi bäşinji maslahatynda parlamentariler tarapyndan kabul edilen şol resminamanyň taslamasy döwlet Baştutanymyzyň garamagyna hödürlenildi.
Karara laýyklykda, bu sebitiň düzümine 10 etrap – Darganata, Dänew, Çärjew, Saýat, Halaç, Kerki, Döwletli, Köýtendag, Farap, Hojambaz etraplary hem-de 1 etrap hukukly şäher—Türkmenabat şäheri girýär.
Birata etrabynyň çäkleri öňküligine galdyryldy. Etrabyň hem-de onuň Birata şäheriniň atlary üýtgedildi, olar Darganata etraby we Darganata şäheri diýlip atlandyryldy.
Garaşsyzlyk, Galkynyş etraplary hem-de etrap hukukly Seýdi şäheri, şeýle hem onuň düzümindäki Gabakly we Isbaz geňeşlikleri birikdirilip, täze etrap döredildi hem-de bu etraba onuň taryhy ady bolan Dänew ady dakyldy.
Seýdi şäheriniň hukuk derejesi üýtgedilip, oňa etrapdaky şäher derejesi berildi.
Galkynyş etrabynyň etrap merkezi bolan Galkynyş şäheriniň ady üýtgedilip, ol Dänew şäheri diýlip atlandyryldy. Dänew etrabynyň Nyýazow şäherçesiniň ady üýtgedilip, oňa Garaşsyzlyk ady dakyldy.
Serdarabat etrabynyň ady üýtgedilip, oňa taryhy Çärjew ady dakyldy, etrap merkezi bolan Guşçular obasynyň ady Çärjew diýlip üýtgedildi hem-de bu oba şäherçe derejesi berildi.
Sakar, Garabekewül etraplary hem-de Beýik Türkmenbaşy adyndaky etrap ýatyrylyp, onuň çägi we dolandyryş-çäk birlikleri degişlilikde Saýat we Halaç etraplarynyň hem-de Döwletli etrabynyň düzümine geçirildi.
Atamyrat etrabynyň çäkleri öňküligine galdyrylyp, etrabyň hem-de etrap merkezi bolan Atamyrat şäheriniň atlary üýtgedilip, olara taryhy ady bolan Kerki ady dakyldy.
Döwletli etrabynyň ýerlerinden 143852 gektar ýeri Hojambaz etrabyna geçirildi. Bu çäkde ýerleşýän Döwletli etrabynyň Tallymerjen geňeşliginiň Tölekguýy obasy (ilaty 1478 adam) Hojambaz etrabynyň Galkynyş geňeşliginiň düzümine geçirildi.
Magdanly şäheri, onuň düzümindäki Çärjew we Ýürekdepe geňeşlikleri Köýtendag etrabyna geçirildi.
Farap, Hojambaz etraplary hem-de Türkmenabat şäheri öňki ýagdaýlarynda galdyryldy.
Mejlisiň ýolbaşçysynyň belleýşi ýaly, bu Kararyň ýerine ýetirilmegi ýurdumyzyň dolandyryş-çäk gurluşyny has-da kämilleşdirmäge ýardam eder, şeýle hem ýerli öz-özüňi dolandyryş edaralarynyň netijeli işlemegini, ähli welaýatlaryň durmuş-ykdysady taýdan yzygiderli ösüşini üpjün eder.
Hormatly Prezidentimiz Gurbanguly Berdimuhamedow habary diňläp, Ministrler Kabinetiniň mejlislerinde, Milli parlamentiň deputatlary bilen duşuşyklarda bu meseläniň birnäçe gezek galdyrylandygyny belledi.
Milli Liderimiziň nygtaýşy ýaly, biziň sebitlerimiz durmuş-ykdysady ulgamda geçirilýän giň gerimli özgertmeler, dürli pudaklarda iri senagat taslamalarynyň amala aşyrylmagy netijesinde, ýokary depginler bilen ösýär. Täze ýerler özleşdirilip, giň giden meýdanlar oba hojalyk dolanyşygyna girizilýär. Döwrebap şäherçeler we senagat merkezleri gurulýar. Awtomobil hem-de demir ýollary çekilip, olaryň ugrunda degişli üpjünçilik ulgamlary emele gelýär. Elektrik, gaz we suw geçirijiler, aragatnaşyk ulgamlary bilen bilelikde ýurdumyzyň iň bir uzakdaky künjeklerine hem täze durmuş gelýär. Şunuň bilen baglylykda, käbir geňeşlikleriň düzümine girýän obalaryň hukuk ýagdaýyny üýtgetmek, täze geňeşlikleri döretmek zerurlygy ýüze çykýar.
Döwlet Baştutanymyz bular barada aýtmak bilen, bularyň ählisi, her bir aýratyn alnan sebitiň mümkinçiliklerini hasaba alyp, olary tertipleşdirmek, ilat üçin has oňaýly şertleri döretmek maksady bilen, dolandyryş-çäk bölünişigine gaýtadan seretmegiň möhümdigini ýene-de bir gezek nygtady.
Türkmenistanyň degişli Kanunyna laýyklykda soňky ýyllarda bu ugurda ençeme özgertmeler geçirildi. Häzirki döwürde hem bu işi dowam etmeli diýip, hormatly Prezidentimiz Gurbanguly Berdimuhamedow aýtdy hem-de mejlise gatnaşyjylaryň ünsüni bu meseläniň möhüm taraplaryna çekdi.
Şunuň bilen baglylykda, döwlet Baştutanymyz, ilkinji nobatda, onuň taryhy tarapy barada durup geçdi. Milli Liderimiziň belleýşi ýaly, gadymy döwürlerde biziň ýurdumyzyň çäklerinden geçen Beýik Ýüpek ýolunyň köp sanly söwda şäherleriniň, taryhy welaýatlaryň we ýerleriň atlaryny galdyrandygyny belledi. Bu atlar diňe bir gadymy çeşmelerde, ylmy işlerde däl-de, eýsem halkyň hakydasynda hem saklanyp galypdyr. Dehistan, Amul, Abiwerd, Parfiýa... şeýle gözel atlary näçe sanasaň sanap oturmaly diýip, hormatly Prezidentimiz belledi.
Häzirki döwürde ýurdumyzda ilatly ýerleriň köp sanly täze atlary peýda boldy. Bu atlarda täze döwrüň ruhy, tapawutly aýratynlyklary beýan edilýär. Şunuň bilen birlikde, gadymy ilatly ýerleriň – köne şäherleriň, şeýle hem häzirki şäherleriň we etraplaryň ozalky atlaryny dikeltmek möhüm diýip hasap edýärin diýip, milli Liderimiz sözüni dowam etdi.
Döwlet Baştutanymyzyň belleýşi ýaly, Lebap welaýatynda hem geçmişde meşhur atlary bolan şeýle ýerler az däl. Eger biz olaryň atlaryny şol sebitiň ýer-ýurt atlarynyň sanawynda (toponimikasynda) saklap galsak, onda bu milli mirasymyzy gorap saklamagyň we soňky nesillere ýetirmegiň ýene-de bir ýoly bolar diýip, hormatly Prezidentimiz Gurbanguly Berdimuhamedow nygtady.
Soňra hormatly Prezidentimiz Lebap welaýatynyň täze döredilen etraplarynyň häkimlerini we olaryň orunbasarlaryny wezipä bellemek baradaky çözgüdini yglan etdi.
Döwlet Baştutanymyz Çärjew etrabynyň häkimi wezipesine Ş. Hudaýkulyýewi belläp, ony Hojambaz etrabynyň häkimi wezipesinden boşatdy. Bu etrabyň häkiminiň orunbasary wezipelerine B.Mamurow, Ş. Hamraýew we A.Hudaýberdiýewa bellenildi.
Darganata etrabynyň häkimi wezipesine Ç.Çarlyýew bellenildi, onuň orunbasarlary wezipelerine bolsa, A.Amandurdyýew, R.Ýagşiýew we A.Çöliýewa bellenildi.
Dänew etrabynyň häkimi wezipesine N.Haýytow bellenildi, onuň orunbasarlary wezipelerine bolsa, B.Babagulyýew, N.Muradow we M. Koşaýewa bellenildi.
Türkmenistanyň Prezidenti Döwletli etrabynyň häkimi wezipesine S.Abdyşükürowy, onuň orunbasarlary wezipelerine bolsa, A.Öwlýagulyýewi we L.Jumaýewany belledi.
Halaç etrabynyň häkimi wezipesine M.Annaseýidow, onuň orunbasarlary wezipelerine bolsa B.Gylyjow, W. Rahmanberdiýew we G.Açilowa bellenildi.
Hojambaz etrabynyň häkimi wezipesine M.Erkaýew bellenildi. Döwlet Baştutanymyz H.Abdyrahmanowy hem-de O.Rahmanowy özlerine ynanylan wezipäni oňarmandyklary üçin, bu etrabyň häkiminiň orunbasarlary wezipelerinden boşatdy. Bu wezipelere N.Saýypow, T.Çaryýew we G.Şarapowa bellenildi.
Kerki etrabynyň häkimi wezipesine M.Gaýipow, onuň orunbasarlary wezipelerine bolsa, Y.Hajyýew, B.Karýagdyýew we D.Ýagşyýewa bellenildi.
Köýtendag etrabynyň häkimi wezipesine A.Kurbandurdyýew bellenilip, ol Hojambaz etrabynyň häkiminiň orunbasary wezipesinden boşadyldy. Köýtendag etrabynyň häkiminiň orunbasarlary wezipelerine A. Seýidow, A.Jomartow we G.Mamedowa bellenildi.
Milli Liderimiz Saýat etrabynyň häkimi wezipesine Ş.Annamyradowy, onuň orunbasarlary wezipelerine A.Ýagmyrowy, A.Tekaýewi we G.Ryzzakowany belledi.
Döwlet Baştutanymyz ýolbaşçylary wezipä belläp hem-de degişli resminamalara gol çekip, Ministrler Kabinetiniň mejlisi tamamlanandan soň, Lebap welaýatynyň häkiminiň wezipä täze bellenen etrap häkimleri we olaryň orunbasarlary bilen maslahat geçirmelidigini, maslahatda welaýat häkimliginiň ýanynda topar döretmelidigini, bu toparyň täze döredilen etraplaryň häkimlikleriniň emlägini hem-de resminamalaryny kabul etmek-tabşyrmak işlerini bellenen tertipde geçirmelidigini aýtdy.
Şunuň bilen bir hatarda, ministrlikleriň we pudak edaralarynyň ýolbaşçylary etrap häkimleri bilen bilelikde gysga möhletlerde guramaçylyk hem-de olaryň ýerli bölümleriniň ýerleşjek ýerine we işine degişli beýleki meseleleri çözmelidir.
Soňra milli Liderimiziň belleýşi ýaly, şu ýyl Ahal welaýatynda geçirilen Ýaşulularyň maslahatynda «Türkmenistanyň Prezidentiniň ýurdumyzy 2018–2024-nji ýyllarda durmuş-ykdysady taýdan ösdürmegiň Maksatnamasy» kabul edildi. Maksatnamada ýurdumyzyň beýleki welaýatlary bilen bir hatarda Lebap welaýatyny ösdürmek boýunça hem möhüm wezipeler bellenildi. Welaýatyň ýolbaşçylary bu wezipeleri ýerine ýetirmek boýunça ähli zerur çäreleri görmelidir.
Oba hojalyk önümlerini ýetişdirmekde hususy önüm öndürijileriň paýyny artdyrmak we ýer gatnaşyklaryny kämilleşdirmek maksady bilen, olara ekerançylyk ýerlerini uzak möhletleýin peýdalanmaga bermek boýunça işleriň depginini güýçlendirmeli.
Welaýatda geljek ýylda bugdaýyň bol hasylyny ösdürip ýetişdirmek maksady bilen, bugdaý ekilen meýdanlarda ekinlere agrotehnikanyň kadalaryna laýyklykda ideg etmek işleriniň ylmy esasda, öz wagtynda hem-de talabalaýyk ýerine ýetirilmegini üpjün etmeli diýip, Türkmenistanyň Prezidenti aýtdy.
Döwlet Baştutanymyz şeýle hem gowaça meýdanlarynda galan hasyly gysga wagtyň içinde ýitgisiz ýygnap almak boýunça ähli zerur bolan guramaçylyk işlerini hem-de bugdaý ekişinden boşan we gowaça ekişinde ulanyljak ähli oba hojalyk tehnikalaryny hem-de gurallaryny geljek möwsüme çenli abatlap, talabalaýyk saklamak boýunça degişli işleri geçirmelidigini belledi.
Hormatly Prezidentimiz Gurbanguly Berdimuhamedow ekerançylyk ýerleriniň melioratiw ýagdaýyny gowulandyryp, oba hojalyk ekinleriniň hasylyny ýokarlandyrmak esasy wezipeleriň biri bolmalydygyny aýdyp, munuň üçin welaýatyň çägindäki suwaryş we şor suw akabalarynda arassalaýyş işlerini yzygiderli geçirip durmalydygyny nygtady. Ekerançylyk meýdanlarynyň, ýaplaryň we ýollaryň gyralarynda tokaý zolaklaryny döretmeli.
Ýerli howa şertlerini hem-de suw bilen üpjünçiligi göz öňünde tutup, suw gorlarynyň tygşytly ulanylmagyny gazanmaly. Oba hojalyk ekinlerini ösdürip ýetişdirmegiň agrotehniki çärelerini maslahat berilýän möhletlerde, ýokary hilli geçirmeli diýip, milli Liderimiz aýtdy.
Bu baradaky gürrüňini dowam edip, döwlet Baştutanymyz welaýatda gök-bakja önümleriniň, ýeralmanyň we miwäniň öndürilýän möçberlerini artdyrmak boýunça zerur işleri alyp barmalydygyny aýtdy. Bu önümleriň özümizden artýan bölegini daşarky bazarlarda ýerlemek boýunça zerur çäreleri görmeli. Ilatymyzy ýylyň dowamynda ter gök önümleri bilen üpjün etmek üçin döwrebap ýyladyşhanalary gurmak boýunça alnyp barylýan işleriň depginini güýçlendirmeli.
Hormatly Prezidentimiz maldarçylyk pudagyny ösdürmek, mallaryň baş sanyny köpeltmek, tohumçylygyny gowulandyrmak, olardan alynýan önümleriň möçberlerini artdyrmak boýunça zerur işleri geçirmegi tabşyrdy.
Milli Liderimiz adamlaryň ýaşaýyş-durmuş derejesini ýokarlandyrmak baradaky meselä durup geçip, welaýatda geljekde hem ýaşaýyş jaýlaryny, medeni-durmuş maksatly desgalary giň gerim bilen gurmagy dowam etmelidigini, şäher we oba ilatyny arassa agyz suwy, elektrik energiýasy, tebigy gaz, aragatnaşyk hyzmatlary bilen doly we bökdençsiz üpjün etmek üçin yzygiderli çäreleri görmelidigini belledi. Döwlet Baştutanymyz şeýle hem ýaşaýyş jaýlaryny we kömekçi hojalygy alyp barmak üçin, ilata mellek ýerlerini bermelidigini nygtady.
Hormatly Prezidentimiz aýdylanlary jemläp, Lebap welaýatynyň agzybir hem-de zähmetsöýer adamlarynyň öňde duran bu belent wezipeleri üstünlikli ýerine ýetirjekdigine, Garaşsyz ýurdumyzda alnyp barylýan tutumly işlere mynasyp goşant goşjakdygyna ynam bildirdi.
Welaýatda Amyderýanyň üstünden ençeme köprüleriň çekilendigini bellemek bilen, milli Liderimiz “Türkmenabat-Farap” awtomobil we demir ýol köprüleriniň ýanynda ýadygärlik ýazgyly monumenti gurmak hakynda teklibiň gelip gowşandygyny aýtdy hem-de degişli resminama gol çekdi.
Milli Liderimiz Gurbanguly Berdimuhamedow şunuň bilen Ministrler Kabinetiniň göçme mejlisini tamamlap, oňa gatnaşyjylara berk jan saglyk, maşgala abadançylygyny we işde uly üstünlikleri, Sagdynlygyň we ruhubelentligiň ýylynda ýurdumyzyň ähli halkyna gülläp ösüş arzuw etdi.
Şu gün döwlet Baştutanymyz Türkmenabatdan Mary welaýatyna ugrady. Türkmenistanyň Prezidentiniň ýurdumyz boýunça iş sapary dowam edýär.


c: text/html

text:
Dünýä ýüzünde tehnikanyň, tehnologiýalaryň ösýän we innowasiýalaryň ornaşdyrylýan döwründe awtomobil ýollaryny ylmy esasda kämilleşdirmek boýunça alnyp barylýan işler Türkmenistan döwletimizde hem giň gerime eýe bolup, awtomobil ýollaryny gurmak we öňki bar bolanlaryň durkuny täzelemek boýunça işleriň esasy bölegi ýörite maksatnama esasynda gözel paýtagtymyz Aşgabat şäherinde alnyp barylýar. Bellenen maksatnama laýyklykda paýtagtymyzda umumy uzynlygy 59 kilometrden gowrak bolan 12 sany köçäni döwrebaplaşdyrmak, 18 sany köprüni, pyýadalar üçin 39 sany ýerasty geçelgesini, 15 sany ýerüsti geçelgelerini gurmak göz öňünde tutulýar we häzirki wagtda bu wajyp işler durmuşa geçirilip başlandy. Bu toplumlaýyn işleriň çäklerinde injener-kommunikasiýa ulgamlaryny doly çalyşmak, häzirki zaman ýol hereket howpsuzlygy ulgamlaryny ornaşdyrmak, elektron maglumatlar tablosyny, LED-monitorlary we beýleki enjamlary gurnamak göz öňünde tutulýar. Gözel paýtagtymyzyň awtoýollarynda şeýle işleriň geçirilmegi şäherimizde ulag gatnawlarynyň sazlaşykly bolmagyny we halkymyzyň ýaşaýyş-durmuş şertleriniň gowulanmagy sebäpli awtoulag serişdeleriniň sanynyň barha artýandygyny nazara almak bilen ýol ulgamynyň geçirijilik ukubyny artdymaga hem-de ýollarymyzyň howpsuzlyk derejesini ýokarlandyrmaga doly mümkinçilik döreder. Häzirki wagtda owadan ýollaryň, köprüleriň we geçelgeleriň ilkinjileriniň gurluşygy tamamlanyp ulanylmaga berildi we olar ýol hereketini sazlaşdyrmak bilen birlikde özleriniň owadan binägärlik keşbi bilen paýtagtymyzyň gözelligine gözellik goşýarlar. Elbetde bu gurluşyklaryň bökdençsiz alnyp barylmagy üçin käbir köçeleri wagtlaýyn ýapmaly bolýandygy we käbir köçelerde ýol hereketleriniň çäklendirilmeli bolýandygy, şonuň netijesinde şäherimiziň köçelerinde awtomobil gatnawlarynyň köpelýändigi hem-de raýatlarymyzyň işe gidýän, işden gaýdýan wagtlary az-da-kän-de az wagtlyk dyknyşyklaryň bolýandygyny biziň hemmämiz hem bilýäris. Gözel paýtagtymyz Aşgabat şäherimiziň ýollarynda amala aşyrylýan bu işleriň raýatlarymyzyň öz bähbitleri üçin, şäherimizde ulag gatnawlaryny sazlaşdyrmak, ýol ulgamynyň geçirijilik ukubyny artdyrmak we ýol hereket howhsuzlygyny ýokary derejede üpjün etmek maksady bilen amala aşyrylýandygyna hemmämiz düşünmelidiris hem-de sabyr-takatly, kanagatly bolmalydyrys. Çünki sähel wagtyň içinde bu işleriň durmuşa geçirilmegi bilen biziň her birimiz dünýäniň ösen ýurtlarynyň paýtagtlarynyň ýollary bilen bäsleşýän ajaýyp ýollardan, owadan-owadan köprülerden we ýerasty geçelgelerden peýdalanmak bilen gözel paýtagtymyzyň ajaýyp binagärlik keşbine guwanyp gezeris. Baýram Nobatow
Aşgabat: ulag gatnawlaryny sazlaşdyrmalу
-
kitaphanachy
3 years ago
- sabyplylyk gerek adamlar

robotstxt: allowed

filter: keep


text:
Ýowşan Annagurban
Duz atyp içseň...
Adam aýtdy:
"Ýadymda, ilki oba dükanynyň bir çüňkündäki kitap tekjesinde o ýazyjynyň "Leninnama" atly kitabynyň durandygyny gördüm. Elbetde, obada beýle kitaba kän hyrydar ýokdy. Soň dükanymyza onuň "Men size barýan" atly galyň kitaby geldi. Men ol kitaby elime alyp, içindäki goşgulara göz gezdirip durkam, bir obadaşym gelip, ýanymda sägindi-de, ’Bize-hä gelmänjik geçersiň’ diýip, gaharly hüňürdedi. Men ondan näme üçin beýle diýenini soradym. Ol güldi-de: ’Olar bolşewige ýaranjak bolup, kim-kimleri garalamady, eli ganly kommunistlerden bolsa gahryman ýasadylar - diýdi. - Şuny bilibem men olaryň kitabyny alyp, öýümde goýmalymy?’ Men elimdäki kitaby alan ýerimde goýdum. Soň ykbal dartyp, özümem kitap ýazdym, halypalyga ýeten ýazyjylaryň birnäçesi bilen gatnaşyp, duz-emek boldum. Olar indi kommunist däldiler, Eýranda namaz okamak türgenleşigine gatnaşyp, prezidentiň tassyklan sanawy esasynda döwlet uçarynda Mekge-Medinä gidip, ilkinjileriň hatarynda hajy bolupdylar. Emma olaryň ikiýüzlüligi saklanyp galdy. Köp adamly toýlarda ýa oturylyşyklarda alkogolly içgilerden saklansalar-da, azrak bolup oturylanda ýüzlerine soragly seretseň, ’duz at-da getiräý, şeýtesň halal bolýar’ diýýärdiler."


text:
Kim aşakdaky 1 soraga dogry jogap berip bilse “HAPPY TURKMEN MONKEY” ATLY stikeri gazanar!
Soragyn jogabyny pikirlere adynyz bilen bile yazyp bilersiňiz!
1.Hytaýlylar näme üçin naharlaryny uzyn çöp bilen eýýärler?
Jogabyny bilenden soňra id ts-merkez db et yaz
Jogap @Serdar :Cinliler gadym zamanlarda hytay ilaty artamy bilen bir eli tabaga tutup bir eli bilen tahda cubugy tutyalar dadyma zamanla bolsa tahta yetmezcilik edip pil disinden we sunkden edipdir ler
Gadymy zamanlarda bayla sajagyn basyn otup iyan ekenler sonra ilaty artamy bilen tahta cuba geciripdirler
Soraglaryň ýygy ýydan berilmegini isleýän bolsaňyz programamyzy paýlaşyň dosltaryňyzy goşuň!
8,368 gezek okaldy


text:
Bank demir seýfleri Siziň resminamalaryňyzy we gymmat bahaly zatlaryňyzy saklamak üçin.
Türkmenistanyň Döwlet daşary ykdysady iş banky müşderilere kärendä şahsy demir seýflerini hödürleýär.
Siz bärde goýup bilersiňiz:
- Nagt pullaryňyzy
- Gymmat kagyzlaryňyzy
- Şahsy resminamalaryňyzy (eýeçilikdäki, bilimiň, edara kagyzlary we b.ý)
- Elektron göteriji maglumatlar
- Zergär önümleri
- Gymmat bahaly gadymy zatlar
- Maşgala gymmatlyklary, hökümet sylagy
- Suratlar we b.ý gymmat bahaly zatlar
Demir sandyklary ýörite saklanýan jaýlarda goragçy enjamlar bilen ýerleşdirilendir. Demir sandyklary saklanýan ýörite jaýyň geriminiň daş-töweregi berk üpjün edilen Bankyň işgärlerine we demir sandygyny kärendesine alan müşderilere rugsat ygtyýarlanandyr. Kärende baradaky şertnama baglaşylandan soňra, gizlin ylalaşyk boýunça, diňe müşderä demir sandyklar ygtyýar berilýär.
Türkmenistanyň daşaryykdysadybankynyň demir seýfleriniň üstünlikleri:
- Howpsyz
- Ynamly
- Gizlin
- Rahat
Siz şahsy kärende Bank demir seýfini alyp bilersiňiz islendik möhletde kärende şertnamasyny uzaltmak mümkünçiligi, şeýle hem kärende seýfleri ulanmaga Siziň ynanjyňyzy ygtyýar berer.
Bank öz müşderilerlerine şahsy demir seýfleri 4 görnüşini indiki şertlerde hödürleýär:
- Bir gezekli töleg öýjügi taýýarlama – 10 TMT
Öýjük üçin aýlyk kärende tölegi:
Bank demir seýfiniň kärende şertnamasyny resmileşdirmek üçin Size Bankyň Hasaplaşyk amallary müdürliginiň edara görnüşli taraplaryna ýüz tutup bilersiňiz we paspordyňyz, pasport kopiýaňyzy getirmeli.


text:
Türkmenistanyň Döwlet medeniýet merkeziniň Döwlet muzeýinde «Muzeý gymmatlyklarynyň terbiýeçilik ähmiýeti» atly sergi gurnaldy.
2018-nji ýylyň 8-nji awgustynda Türkmenistanyň Döwlet medeniýet merkeziniň Döwlet muzeýinde gurnalan «Muzeý gymmatlyklarynyň terbiýeçilik ähmiýeti» atly serginiň dabaraly açylyşy boldy. Sergide TYA-nyň hünärmenleri, tanymal alymlary, döredijilik adamlary, Baş bilim müdirliginiň işgärleri we Aşgabat şäheriniň orta mekdepleriniň mugallymlary hem gatnaşdylar.
2018-nji ýylyň hormatly Prezidentimiziň tagallasy bilen «Türkmenistan – Beýik Ýüpek ýolunyň ýüregi» diýlip atlandyrylmagy ýurduň geçmişini şu günki gününi we geljegini baglanyşdyrýan, dünýäniň halklary bilen alnyp barylýan medeni gatnaşyklary täze taryhy derejä gönükdirýän, türkmen halkynyň baý taryhy-medeni mirasyny tutuş dünýäde toplumlaýyn öwrenmeklige we giňden wagyz etmeklige itergi berýär.
Beýik Ýüpek ýolunyň taryhyna şaýatlyk edýän gadymy arheologiýa
tapyndylary özünde jemleýän muzeýler üçin bu ýyl aýratyn ähmiýete eýedir. Muzeý islendik adama gutarnykly maglumat berýän ýokary mekdepdir. Muzeýleriň maksady adamlary medeniýetlilige ugrukdyrmakdan, şeýle hem muzeý gymmatlyklarynyň üsti bilen Watana, halka söýgi döretmekden ybaratdyr. Muzeýleriň adamlara öz halky, öz ýurdy, onuň tebigaty, taryhy, ýaşaýyş-medeniýeti barada bilim we düşünje bermek bilen jemgyýeti terbiýelemekde, olaryň bilimini, düşünjesini artdyrmakda, medeni dynç almaklarynda ýardamy uludyr. Türkmenistanyň Döwlet medeniýet merkeziniň Döwlet muzeýiniň gaznahanalarynda Türkmenistanyň gadymy ýadygärliklerinden tapylan täsin tapyndylar saklanýar. Şol tapyndylary görkezmek hem-de halky tanyşdyrmak maksady bilen «Muzeý gymmatlyklarynyň terbiýeçilik ähmiýeti» atly sergi gurnaldy. Dabarany Döwlet medeniýet merkeziniň Döwlet muzeýiniň direktory, taryh ylymlarynyň kаndidaty Öwezmuhammet Mämmetnurow gutlag sözi bilen açdy. Soňra TYA-nyň, taryh institutynyň esasy ylmy işgäri, filosofiýa ylymlarynyň kandidaty Mäti Annanurow, TYA-nyň milli golýazmalar institutynyň esasy ylmy işgäri, filologiýa ylymlarynyň kandidaty Ejegyz Çaryýewa, Döredijilik işgäri, şahyr, Türkmenistanyň Prezidentiniň «Türkmeniň Altyn asyry» bäsleşiginiň ýeňijisi Annaberdi Goçamanow, Türkmen döwlet medeniýet institutynyň uly mugallymy, sungaty öwreniş ylymlarynyň kandidaty Sähragül Janmämmedowa, «Edebiýat we sungat» gazetiniň bölüm müdiri Süleýman Ilamanow, «Garagum» žurnalynyň bölüm redaktory Nurtäç Annamuhammedowa, «Nesil» gazetiniň uly habarçysy Akgül Saparowa çykyş etdiler. Şeýle-de Türkmenistanyň döwlet medeniýet merkeziniň ylmy işgärleri, Aşgabat şäheriniň Baş bilim müdirliginiň işgärleri we orta mekdepleriň mugallymlary myhman hökmünde gatnaşdylar.
Soňra «Muzeý gymmatlyklarynyň terbiýeçilik ähmiýeti» atly temadan söhbetdeşlik gurnaldy. Söhbetdeşlige Türkmenistanyň Döwlet medeniýet merkeziniň Döwlet muzeýiniň Etnografiýa bölüminiň müdiri E.Amanberdiýewa, Türkmenistanyň Prezidentiniň muzeýi bölüminiň müdiri Ö.Rahmanow, Türkmen döwlet medeniýet institutynyň uly mugallymy, sungaty öwreniş ylymlarynyň kandidaty S. Janmämmedowa, «Garagum» žurnalynyň bölüm redaktory N. Annamuhammedowa gatnaşdylar.


text:
Türkmenistanyň Ministrler Kabinetiniň mejlisi
2018-nji ýylyň 3-nji awgustynda hormatly Prezidentimiz Gurbanguly Berdimuhamedow Ministrler Kabinetiniň mejlisini geçirdi. Onda ykdysadyýetimiziň pudaklarynda geçen ýedi aýda ýerine ýetirilen işleriň netijelerine hem-de döwlet durmuşyna degişli birnäçe möhüm meselelere garaldy.
Hormatly Prezidentimiz mejlisiň gün tertibine geçip, Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer ýurdumyzyň Daşary işler ministrliginiň Bitarap Türkmenistanyň daşary syýasy ugruny iş ýüzünde durmuşa geçirmek bilen baglylykda, şu ýylyň ýedi aýynda ýerine ýetiren işleri barada hasabat berdi. Şu ýyl milli Liderimiziň daşary ýurtlara amala aşyran saparlarynyň hem-de daşary ýurt döwletleriniň ýolbaşçylarynyň birnäçesiniň ýurdumyza bolan saparlarynyň netijeleri bu strategiýanyň üstünlikli durmuşa geçirilýändiginiň aýdyň subutnamasy bolup durýar. Abraýly sebit we halkara guramalary, şol sanda BMG bilen hyzmatdaşlyk hem okgunly ösdürilýär.
Umuman, hasabat döwründe Daşary işler ministrliginiň üsti bilen jemi dürli derejedäki wekiliýetleriň 478-si Türkmenistana sapar bilen geldi. Şol döwürde ýurdumyzdan daşary ýurtlara 335 wekiliýet gitdi. Ýanwar — iýul aýlarynda halkara ähmiýetli çäreleriň 167-si geçirildi. Döwletimiziň halkara gatnaşyklarynyň hukuk binýadyny berkitmek maksady bilen, jemi 121 sany halkara resminama gol çekildi.
Daşary işler ministrliginiň we beýleki döwletleriň daşary syýasat edaralarynyň arasynda syýasy maslahatlaşmalary geçirmek boýunça yzygiderli işler alnyp barylýar.
Häzirki wagtda Türkmenistan dünýäniň 146 döwleti bilen diplomatik gatnaşyklary ýola goýdy.
Ýylyň başyndan bäri ikitaraplaýyn Hökümetara toparlaryň hem-de iş toparlarynyň nobatdaky mejlisleri geçirildi. Şolaryň işi dünýäniň dürli döwletleri bilen söwda-ykdysady hem-de ynsanperwer-medeni gatnaşyklary pugtalandyrmaga gönükdirilendir, şeýle hem daşary ýurtlaryň işewür toparlarynyň wekilleriniň gatnaşmagynda bilelikdäki işewür forumlaryň birnäçesi guraldy.
Hormatly Prezidentimiz Gurbanguly Berdimuhamedow hasabaty diňläp, geljekde köp sanly halkara çäreleriň — forumlaryň, Hökümet wekiliýetleriniň saparlarynyň göz öňünde tutulandygyny belläp, şolaryň ýokary guramaçylyk derejesinde geçirilmegini üpjün etmegi we muňa häzirden taýýarlyk görüp başlamagy tabşyrdy.
Ministrler Kabinetiniň Başlygynyň orunbasary G.Myradow 2018-nji ýylyň ýedi aýynyň makroykdysady görkezijileri barada hasabat berdi. Wise-premýeriň belleýşi ýaly, şu ýylyň hasabat döwründe jemi içerki önümiň ösüş depgini 6,2 göterim ýokarlandy.
Umuman, önüm öndürilişi geçen ýylyň degişli döwri bilen deňeşdirilende 4,4 göterim artdy.
Ýurdumyzyň iri we orta kärhanalarynda aýlyk haklarynyň ortaça möçberi 2017-nji ýylyň degişli döwri bilen deňeşdirilende, 9,1 göterim ýokarlandy. Aýlyk haklary, pensiýalar, döwlet kömek pullary we talyp haklary öz wagtynda hem-de doly maliýeleşdirildi.
Hasabat döwründe rejelenen görnüşdäki Oba milli maksatnamasynyň çäklerinde, ýurdumyzyň sebitlerinde durmuş maksatly binalaryň we desgalaryň 77-siniň, suw we lagym arassalaýjy desgalaryň 32-siniň, 235 müň inedördül metrden gowrak ýaşaýyş jaýlarynyň, şeýle hem inženerçilik ulgamlarynyň gurluşyk işleri alnyp baryldy.
Döwlet Baştutanymyz Gurbanguly Berdimuhamedow milli ykdysadyýetimizde oňyn görkezijileriň gazanylýandygyny kanagatlanma bilen belläp, wise-premýeriň ünsüni birnäçe möhüm wezipeleriň çözgüdine çekdi. Aýratyn-da, hususylaşdyrmak çärelerini işjeňleşdirmek zerurdyr diýip, milli Liderimiz sözüni dowam etdi. Ýakyn geljekde döwlet dolandyryşynyň täze usullaryny ornaşdyrmak we häzirki döwürde dünýäniň ähli döwletlerinde hereket edýän sanly ykdysadyýet ulgamyna geçmek ýaly işler möhüm ugurlar hökmünde kesgitlenildi.
Soňra Ministrler Kabinetiniň Başlygynyň orunbasary M.Meredow şu ýylyň ýanwar — iýul aýlarynda gözegçilik edýän düzümlerinde ýerine ýetirilen işleriň netijeleri barada hasabat berdi.
Nebiti gaz kondensaty bilen çykarmagyň meýilnamasy 102 göterim, nebiti gaýtadan işlemekde ösüş depgini 103,2 göterim, benzin öndürmegiň meýilnamasy 101,4 göterim, dizel ýangyjyny öndürmegiň meýilnamasy 103,8 göterim, çalgy ýaglaryny öndürmegiň meýilnamasy bolsa 119 göterim berjaý edildi. Geçen ýylyň degişli döwri bilen deňeşdirilende, polipropilen öndürmegiň ösüş depgini 103,2 göterime, maýa serişdelerini özleşdirmegiň ösüş depgini 107 göterime deň boldy.
Şeýle hem milli Liderimiziň başlangyjy esasynda energiýa serişdelerini dünýä bazarlaryna köpugurly esasda ugratmak, Türkmenistan — Owganystan — Pakistan — Hindistan gaz geçirijisiniň gurluşygyny meýilnama laýyk derejede alyp barmak maksady bilen durmuşa geçirilen giň möçberli çäreler barada hasabat berildi.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň ýangyç-energetika toplumynyň öňünde durýan ähli wezipeleriň, şol sanda toplumy ösdürmek üçin maýa goýumlaryny çekmek bilen baglanyşykly meseleleriň öz wagtynda çözülmeginiň wajypdygyny belledi.
Geljekki wezipeler barada aýtmak bilen, milli Liderimiz “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasynda” kesgitlenen wezipeleri üstünlikli berjaý etmek, dünýä döwletlerinde tebigy gaza bolan islegiň ösýändigini nazara alyp, turba geçirijileriň gurluşygynyň täze taslamalaryny taýýarlamak ugrunda toplumlaýyn çäreleriň amala aşyrylmalydygyna ünsi çekip, bu babatda wise-premýere anyk görkezmeleri berdi.
Ministrler Kabinetiniň Başlygynyň orunbasary E.Orazgeldiýew gözegçilik edýän düzümlerinde geçen ýedi aýyň dowamynda ýerine ýetirilen işleriň netijeleri we möwsümleýin oba hojalyk işleriniň barşy hakynda hasabat berdi.
Umuman, obasenagat toplumy boýunça önümçiligiň umumy mukdarynyň ösüş depgini 104,2 göterime, şol sanda Oba we suw hojalyk ministrligi boýunça 104,2 göterime, Daşky gurşawy goramak we ýer serişdeleri baradaky döwlet komiteti boýunça 107 göterime, “Türkmenatlary” döwlet birleşigi boýunça 105,4 göterime deň boldy.
Ministrlik we pudaklaýyn dolandyryş edaralary boýunça hasabat döwründe maýa goýum serişdelerini özleşdirmegiň meýilnamasy 144,1 göterim ýerine ýetirildi.
Häzirki döwürde welaýatlaryň gowaça meýdanlarynda agrotehniki kadalara laýyklykda hatarara bejergi işleri, mineral dökünler bilen iýmitlendirmek, ösüş suwuny tutmak we zyýankeşlere garşy göreşmek hem-de gowaçanyň ujuny çyrpmak çäreleri alnyp barylýar.
Şeýle hem oba hojalyk ýerleri bugdaý ekişine taýýarlanylýar, şol sanda sürüm hem-de tekizlemek işleri agrotehniki kadalara laýyk derejede alnyp barylýar.
Hormatly Prezidentimiz Gurbanguly Berdimuhamedow hasabaty diňläp, umuman, obasenagat toplumy boýunça ähli görkezijiler boýunça degişli tabşyryklaryň ýerine ýetirilendigini belledi. Döwlet Baştutanymyz pudagyň işini döwrüň talabyna laýyk derejede guramak meselesine degip geçip, sürümli ýerleri netijeli işleýän daýhan hojalyklaryna we hususy önüm öndürijilere uzak möhletleýin esasda peýdalanmaga bermek, Ýer kadastryny taýýarlamak ýaly ugurlar boýunça birnäçe bellikleri aýtdy. Oba hojalygynda amala aşyrylýan özgertmeleriň depginini ýokarlandyrmaly. Bu meseleleri üstünlikli ýerine ýetirmek üçin ähli mümkinçilikleriň, şol sanda ýeterlik maliýe serişdeleriniň, degişli maddy-enjamlaýyn binýadyň bardygyny, döwlet tarapyndan hemmetaraplaýyn goldawyň we zerur kömegiň berilýändigini belläp, milli Liderimiz wise-premýere birnäçe anyk görkezmeleri berdi.
Ministrler Kabinetiniň Başlygynyň orunbasary K.Durdymyradow gözegçilik edýän düzümlerinde şu ýylyň ýedi aýynda ýerine ýetirilen işleriň netijeleri barada hasabat berdi. Hasabat döwründe Senagat ministrligi boýunça önüm öndürmegiň meýilnamasy 113,6 göterim berjaý edildi. Şunda, geçen ýylyň degişli döwri bilen deňeşdirilende, ösüş depgini 111,9 göterime deň boldy.
Dokma senagaty ministrligi boýunça bu görkezijiler degişlilikde 126,8 göterime we 127,2 göterime barabar boldy.
Şu ýylyň ýanwar — iýul aýlarynda haly we haly önümleriniň önümçiligi boýunça meýilnama 125,9 göterim berjaý edildi hem-de ösüş depgini 109,3 göterime deň boldy.
“Türkmenhimiýa” döwlet konserniniň kärhanalarynda 7 aýyň meýilnamalaryny ýerine ýetirmek boýunça gazanylan ösüş depgini geçen ýylyň degişli döwri bilen deňeşdirilende, 107,9 göterime deň boldy.
Döwlet balyk hojalygy komiteti boýunça önümçilik meýilnamasy 101,6 göterim ýerine ýetirildi.
Milli Liderimiz hasabaty diňläp, pudagyň mineral dökünleriň önümçiligi babatda bar bolan kuwwatlyklaryny doly durmuşa geçirmek maksady bilen, «Türkmenhimiýa» döwlet konserniniň düzümleriniň işini mundan beýläk-de kämilleşdirmegiň we döwrebaplaşdyrmagyň wajypdygyna ünsi çekdi.
Hormatly Prezidentimiz Gurbanguly Berdimuhamedowyň belleýşi ýaly, Türkmenistan himiýa serişdeleriniň baý gorlaryna eýedir, şundan netijeli peýdalanmak aýratyn ähmiýetlidir. Şoňa görä-de, döwlet Baştutanymyz wise-premýere ýurdumyzda himiýa senagatyny ösdürmegiň meselesine düýpli seredip, ýörite maksatnama taýýarlamagy tabşyrdy.
Soňra Ministrler Kabinetiniň Başlygynyň orunbasary D.Amangeldiýew şu ýylyň ýedi aýynda gözegçilik edýän ulgamlarynda ýerine ýetirilen işleriň netijeleri barada hasabat berdi.
Aşgabat şäheriniň häkimligi boýunça şu ýylyň ýanwar — iýul aýlarynda ýerine ýetirilen işleriň hem-de hyzmatlaryň meýilnamasy 108,3 göterim ýerine ýetirilip, 117,7 göterim ösüş depgini gazanyldy.
Gurluşyk we binagärlik ministrligi boýunça hasabat döwründe ýerine ýetirilen işleriň we hyzmatlaryň meýilnamasy 100,1 göterim berjaý edildi we 108,3 göterim ösüş depgini üpjün edildi.
Energetika ministrligi boýunça öndürilen önümleriň, ýerine ýetirilen işleriň we hyzmatlaryň ösüş depgini 120,1 göterime barabar boldy.
“Türkmenawtoýollary” döwlet konserni boýunça hasabat döwründe öndürilen önümiň we ýerine ýetirilen işleriň hem-de hyzmatlaryň meýilnamasy 101 göterim ýerine ýetirilip, 100,1 göterim ösüş depgini gazanyldy.
Hormatly Prezidentimiz Gurbanguly Berdimuhamedow wise-premýere ýüzlenip, ýurdumyzda köp sanly desgalaryň, aýratyn hem durmuş maksatly desgalaryň gurluşygynyň meýilleşdirilendigini aýtdy. Şunuň bilen baglylykda, döwlet Baştutanymyz bu desgalaryň ýokary hilli gurulmagyna we öz möhletinde tabşyrylmagyna, şeýle hem degişli ulgamlaryň maddy-enjamlaýyn binýadynyň pugtalandyrylmagyna berk gözegçilik etmegiň wajypdygyny nygtady.
Aşgabady abadanlaşdyrmaga, şäheriň durmuşyny üpjün etmegiň ösen ulgamyny döretmäge, aşgabatlylaryň ýaşaýyş-durmuş derejesini has-da ýokarlandyrmaga, ak mermerli paýtagtymyzyň binagärlik keşbini mundan beýläk-de döwrebaplaşdyrmaga aýratyn üns berildi. Milli Liderimiz ýollary, seýilgähleri we seýilbaglary talabalaýyk saklamagyň hem-de jemagat hojalygy gulluklarynyň işiniň göwnejaý guralmagyny üpjün etmegiň wajypdygyny belledi.
Ministrler Kabinetiniň Başlygynyň orunbasary Ç.Gylyjow gözegçilik edýän pudaklarynda şu ýylyň ýedi aýynda ýerine ýetirilen işler barada hasabat berdi. Söwda we daşary ykdysady aragatnaşyklar ministrligi boýunça haryt dolanyşygynyň jemi mukdary geçen ýylyň degişli döwri bilen deňeşdirilende, 10,6 göterim, şol sanda bölek satuw haryt dolanyşygy hem-de lomaý haryt dolanyşygy degişlilikde 22,2 göterim we 3,1 göterim artdy.
Öndürilen önümiň möçberi 3,6 göterim artdy, ministrligiň kärhanalary boýunça peýdanyň umumy möçberi 50,2 göterim ýokarlandy.
Döwlet haryt-çig mal biržasy boýunça hasabat döwründe 146 birža söwdasy geçirildi.
Söwda-senagat edarasy boýunça 2018-nji ýylyň ýanwar — iýul aýlarynda amala aşyrylan hyzmat işleri, geçen ýylyň degişli döwri bilen deňeşdirilende, 8,3 göterim artdy.
Senagatçylar we telekeçiler birleşmesi boýunça ýylyň başyndan bäri senagat önümleriniň öndürilişi 28,7 göterim hem-de oba hojalyk we azyk önümleriniň öndürilişi 55,1 göterim artdy. Söwda-haryt dolanyşygynyň möçberi 2,1 göterim artdy, hyzmat ulgamynda ýerine ýetirilen işleriň möçberi 2 göterim ýokarlandy.
Hormatly Prezidentimiz Gurbanguly Berdimuhamedow ýurdumyzda haryt dolanyşygynyň möçberini ýokarlandyrmak boýunça wezipeleri çözmäge wise-premýeriň ünsüni çekdi. Döwlet Baştutanymyz Ministrler Kabinetiniň Başlygynyň beýleki orunbasarlary, Senagatçylar we telekeçiler birleşmesi bilen bilelikde ýurdumyzda öndürilýän önümleriň daşary ýurtlara iberilýän mukdaryny artdyrmagyň, başga döwletlerde Söwda öýlerini açmak meseleleriniň üstünde işlemegiň wajypdygyny belledi.
Şeýle hem wise-premýere söwda ulgamyny has-da ösdürmek tabşyryldy.
Ministrler Kabinetiniň Başlygynyň orunbasary B.Abdyýewa şu ýylyň ýedi aýynda gözegçilik edýän ulgamlarynda ýerine ýetirilen işleriň netijeleri barada hasabat berdi.
Hasabat döwründe dürli çäreler, şol sanda ylmy-amaly maslahatlar, sergiler, bäsleşikler, sahnalaşdyrylan oýunlar, kinofilmleriň görkezilişi, baýramçylyklar hem-de şanly wakalar mynasybetli aýdym-saz dabaralary, daşary ýurtly artistleriň gatnaşmagynda döredijilik çäreleri we sirk oýunlary guraldy.
Daşary ýurtlaryň Türkmenistanda işleýän diplomatik wekilhanalary bilen bilelikde çäreleriň birnäçesi guraldy.
Medeniýet we sungat işgärleriniň hem-de Magtymguly Pyragynyň şygryýet güni mynasybetli dürli mazmunly medeni çäreler geçirildi.
Beýik Ýüpek ýolunyň taryhy ähmiýetini wagyz etmek hem-de onuň ugrundaky taryhy-medeni ýadygärlikler bilen tanyşmak maksady bilen, bu gadymy ýoluň ugrunda ýerleşýän döwletleriň köpçülikleýin habar beriş serişdeleriniň wekilleri ýurdumyzda saparda boldular.
Şeýle hem Syýahatçylyk baradaky döwlet komitetiniň maliýe-hojalyk işi boýunça maglumatlar beýan edildi.
Türkmen döwlet neşirýat gullugy tarapyndan kitap önümleriniň 177 görnüşi hem-de okuw kitaplarynyň 102 görnüşi çap edildi. Meýilnama 127,5 göterim ýerine ýetirildi.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň syýahatçylyk ulgamyny ösdürmek meselesine ünsi çekdi. Döwlet Baştutanymyz ýurdumyzda tutuş Ýer ýüzünden syýahatçylary çekmek üçin täsin taryhy we medeni desgalar bilen birlikde ähli mümkinçilikleriň bardygyny nygtady.
Şunuň bilen baglylykda, hormatly Prezidentimiz wise-premýere syýahatçylyk ulgamynda alnyp barylýan işleri ýene-de bir gezek seljermegi, bu ulgam üçin zerur bolan hünärmenleri we ýolbaşçy işgärleri taýýarlamagy tabşyrdy.
Hormatly Prezidentimiz köpçülikleýin habar beriş serişdeleriniň işi baradaky meselä degip geçip, milli telewideniýede berilýän gepleşikleriň hem-de döwürleýin neşirleriň çap edilişiniň hiliniň pesdigini aýtdy. Döwlet Baştutanymyz ýurdumyzda bolup geçýän wakalary şöhlelendirmäge döredijilikli çemeleşmegiň, gyzykly gepleşikleri we makalalary taýýarlamagyň, şu ulgam üçin zehinli hünärmenleri taýýarlamagyň möhümdigini belläp, wise-premýere bu babatda anyk görkezmeleri berdi.
Milli Liderimiz öňümizdäki baýramçylyklar we şanly seneler mynasybetli meýilleşdirilen medeni çäreler barada aýdyp, şolary ýokary guramaçylyk derejesinde geçirmegiň wajypdygyny nygtady hem-de wise-premýere degişli tabşyryklary berdi.
Ministrler Kabinetiniň Başlygynyň orunbasary P.Agamyradow gözegçilik edýän düzümlerinde şu ýylyň ýanwar — iýul aýlarynda ýerine ýetirilen işleriň netijeleri barada hasabat berdi. Bellenilişi ýaly, şu döwürde 2018-nji ýyl üçin meýilleşdirilen okuw kitaplarynyň 200 we gollanmalaryň 106 görnüşi neşir edildi.
Hormatly Prezidentimiz Gurbanguly Berdimuhamedow tarapyndan işlenip taýýarlanylan sanly bilim ulgamyny ösdürmegiň konsepsiýasyny hem-de Türkmenistanda daşary ýurt dillerini okatmagy kämilleşdirmegiň konsepsiýasyny durmuşa geçirmek, mugallymlaryň hünär derejesini ýokarlandyrmak boýunça işler dowam edýär.
Hasabat döwründe ýurdumyzyň mekdep okuwçylary halkara ders olimpiadalarynda 93 medal gazandy. Türkmen talyplary şeýle bäsleşiklerde 14 medal eýelemegi başardy.
Geçen döwürde aspirantura dalaşgärleriň 38-si, doktorantura bolsa alymlaryň 3-si kabul edildi.
Türkmenistanyň Ylymlar akademiýasynyň institutlary birnäçe tehnologik işläp taýýarlamalary we gurluşyk hem-de önümçilik maksatly taslamalary işläp taýýarladylar we ornaşdyrdylar. Şol sanda oýlap tapyşlar üçin 3 patent alyndy.
Saglygy goraýyş ulgamynda Döwlet meýletin saglygy goraýyş ätiýaçlandyrmasyndan gelip gowşan serişdeleriň möçberi 139 göterime, ýerine ýetirilen hyzmatlardan we ýerlenen önümlerden alnan girdeji 121 göterime, şypahana hyzmatlaryndan alnan girdeji 114 göterime deň boldy.
“Saglyk — 2018” atly halkara sergi we ylmy-amaly maslahat geçirildi. Lebap welaýatynyň Türkmenabat şäherinde welaýat Köpugurly we ýokanç keseller hassahanalar toplumy hem-de saglygy goraýyş işgärleri üçin ýokary amatlykly bolan ýaşaýyş jaýlarynyň 6-sy ulanmaga berildi. «Awaza» milli syýahatçylyk zolagynda “Awaza” şypahanasy we Mary şäherinde welaýat Çagalar hassahanasy hereket edip başlady.
Hasabat döwründe ýurdumyzda jemi 101 içerki ýaryşlar we sport-köpçülikleýin çäreleriniň 65-si guraldy.
Türkmen türgenleri dünýä çempionatlarynyň 9-syna gatnaşyp, 4 medal eýelediler. Aziýa çempionatynyň 22-sinde 58 medal we beýleki halkara bäsleşikleriň 35-sinde bolsa 82 medala mynasyp boldular. Şunda, medallaryň umumy sany 144-e ýetdi.
Hormatly Prezidentimiz Gurbanguly Berdimuhamedow ýokary we ýörite orta hünärment okuw mekdeplerine giriş synaglarynyň dowam edýändigini belledi. Şunuň bilen baglylykda, täze okuw ýylyna degişli derejede taýýarlyk görülmelidir. Okuw mekdepleriniň maddy-enjamlaýyn binýady üpjün edilmelidir diýip, döwlet Baştutanymyz aýtdy.
Şunuň bilen birlikde, milli Liderimiz bilim ulgamynda okuw we usulyýet ugurlaryny döwrebaplaşdyrmak işlerini güýçlendirmegi wise-premýerden talap etdi. Häzirki döwürde bu ulgam çalt depginler bilen ösýär. Köp garaýyşlar üýtgeýär. Täze bilimler, taryhy maglumatlar ýüze çykýar. Ählumumy kompýuterleşdirmek we sanly ulgama geçmek sazlaşykly ösüş ýoluna düşdi.
Hormatly Prezidentimiz bilim ulgamynda alnyp barylýan işleri jikme-jik seljermek, şol sanda dersleriň okuw maksatnamasyny häzirki döwrüň talabyna laýyk getirmek we bu ugurdaky özgertmeleri çalt amala aşyrmak üçin zerur çäreleri görmek babatda wise-premýere anyk tabşyryklary berdi.
Ministrler Kabinetiniň Başlygynyň orunbasary M.Çakyýew gözegçilik edýän düzümlerinde şu ýylyň ýanwar — iýul aýlarynda ýerine ýetirilen işleriň netijeleri barada hasabat berdi.
Wise-premýeriň belleýşi ýaly, ulag-aragatnaşyk toplumynda aragatnaşyk hyzmatlaryny ýerine ýetirmegiň, ýük daşamagyň we ýolagçy gatnatmagyň meýilnamasy 110 göterim berjaý edildi. Munuň ösüş depgini 114 göterime deň boldy.
Demir ýol ulaglary ministrligi boýunça hyzmatlary ýerine ýetirmegiň ösüş depgini 107 göterime barabar boldy. Ýük daşamagyň meýilnamasy 106 göterim, ýolagçy gatnatmagyň bolsa — 101,1 göterim ýerine ýetirildi.
Awtomobil ulaglary ministrligi boýunça şu ýylyň ýanwar — iýul aýlarynda ýerine ýetirilen hyzmatlaryň ösüş depgini 105 göterime deň boldy. Ýük daşamagyň we ýolagçy gatnatmagyň meýilnamalary degişlilikde, 102,4 göterim we 102,2 göterim berjaý edildi.
Aragatnaşyk ministrligi boýunça ýerine ýetirilen işleriň ösüş depgini 110 göterime barabar boldy.
“Türkmenhowaýollary” gullugy boýunça awiýa hyzmatlaryny ýerine ýetirmegiň ösüş depgini 137 göterime deň boldy. Bu görkeziji ýük daşamakda we ýolagçy gatnatmakda, degişlilikde, 129 göterime we 110 göterime barabar boldy.
Deňiz we derýa ulaglary döwlet gullugy boýunça ýük daşamagyň meýilnamasy 104 göterim ýerine ýetirildi. Ýolagçy gatnatmagyň ösüş depgini 168 göterime deň boldy.
Hormatly Prezidentimiz Gurbanguly Berdimuhamedow hasabaty diňläp, demir ýollary we awtomobil ýollaryny döwrebaplaşdyrmak bilen baglanyşykly esasy wezipeler bilen birlikde, ulag pudaklaryny özgertmek boýunça alnyp barylýan işleri dowam etmegiň zerurdygyny belledi.
Şunuň bilen baglylykda, milli Liderimiz öňde durýan wezipeleri üstünlikli ýerine ýetirmek üçin çäreleriň anyk meýilnamasyny taýýarlamak barada wise-premýere anyk tabşyryklary berdi.
Mejlisiň Başlygy G.Mämmedowa milli parlamentiň ýylyň başyndan bäri ýerine ýetiren işleri hem-de Halk maslahatynyň birinji mejlisini geçirmäge görülýän taýýarlyk barada habar berdi.
Hasabat döwründe milli parlamentiň maslahatlarynyň üçüsi geçirildi, şolaryň barşynda Türkmenistanyň kanunlarynyň 34-si hem-de Mejlisiň kararlarynyň 46-sy kabul edildi.
Parlamentara gatnaşyklary ösdürmek hem-de kanunçykaryjylyk babatda dünýä tejribesini öwrenmek maksady bilen, Mejlisiň deputatlary halkara çäreleriň we okuw maslahatlarynyň 49-syna gatnaşdylar, iş saparlarynyň 13-sinde boldular. Diplomatlar, daşary ýurtlaryň birnäçesiniň wekiliýetleri hem-de halkara guramalaryň wekilleri bilen duşuşyklar geçirildi.
Häzirki wagtda deputatlar alymlar, ministrlikleriň we pudaklaýyn dolandyryş edaralarynyň hünärmenleri bilen bilelikde milli Liderimiz Gurbanguly Berdimuhamedowyň başyny başlan giň möçberli durmuş-ykdysady özgertmelerini üstünlikli amala aşyrmak üçin ygtybarly binýady üpjün etmäge, türkmen jemgyýetiniň jebisligini berkitmäge, onuň demokratik esaslaryny pugtalandyrmaga ýardam etmäge gönükdirilen täze kanunlary işläp taýýarlamak hem-de hereket edýän kanunçylyk namalaryny kämilleşdirmek boýunça yzygiderli işleri alyp barýarlar.
Ýurdumyzyň ähli sebitlerinde Türkmenistanyň Halk maslahatynyň birinji mejlisine taýýarlyk görülýär, umumymilli forumy hem-de oňa gabatlanylan medeni çäreleri geçirmegiň meýilnamasy işlenip taýýarlanylýar, beýleki guramaçylyk meseleleri çözülýär.
Hormatly Prezidentimiz milli parlamentiň döwletimiziň we jemgyýetimiziň durmuşynyň ähli ulgamlarynda amala aşyrylýan özgertmeleri kanunçylyk taýdan üpjün etmek boýunça yzygiderli işlemeginiň wajypdygyny nygtap, Halk maslahatynyň birinji mejlisini guramaçylykly geçirmek meselesine ünsi çekdi.
Döwlet Baştutanymyz öňümizdäki umumymilli forumyň — Halk maslahatynyň mejlisini ýokary guramaçylyk derejesinde geçirmegiň wajypdygyny belledi.
Milli Liderimiz mejlisiň jemini jemläp we oňa gatnaşyjylara ýüzlenip, biziň Garaşsyz, Bitarap döwletimiziň alyp barýan daşary we içeri syýasatynyň üýtgewsiz galýandygyny nygtady. Türkmenistan alyp barýan daşary we içeri syýasatynyň esasynda goýlan parahatçylygyň hem-de ynsanperwerligiň ýokary ýörelgelerine we garaýyşlaryna eýermek bilen, şu ýyl hem ýokary ösüşini dowam edýär.
Ýurdumyzyň ykdysadyýeti depginli ösmegini durnukly saklap galýar, Garaşsyz döwletimizde kabul edilen ähli durmuş maksatnamalary üstünlikli amala aşyrylýar diýip, hormatly Prezidentimiz Gurbanguly Berdimuhamedow belledi. Jemi içerki önümiň ösüşi, ozalkysy ýaly, ýokary derejä, ýagny, 6,2 göterime ýetýär. Geçen ýylyň degişli döwri bilen deňeşdireniňde, ähli pudaklarda ýokary ösüş depgini saklanyp galýar.
Şu döwürde iri senagat desgalarynyň we maldarçylyk toplumlarynyň 30-dan gowragy işe girizildi. Bir million inedördül metre golaý täze ýaşaýyş jaýlary, hassahanalar we şypahanalar, çagalar baglary hem-de mekdepler, dükanlar, umuman, jemi bahasy üç ýarym milliard amerikan dollaryna barabar bolan desgalar ulanmaga berildi.
Biziň energiýa serişdelerimizi dünýä bazaryna diwersifikasiýa ýoly bilen ibermek baradaky syýasatymyz hem bellän meýilnamalarymyza laýyklykda dowam edýär. Ýaňy-ýakynda goňşy Owganystana elektrik geçiriji ulgam işe girizildi. Türkmenistan — Owganystan — Pakistan — Hindistan gaz geçirijisiniň taslamasy, şeýle hem beýleki sebit taslamalary üstünlikli amala aşyrylýar. Bu taslamalaryň uly syýasy, ykdysady we ynsanperwer ähmiýeti bolup, olar sebitiň ýurtlarynyň ykdysadyýetini ösdürmäge güýçli itergi berer diýip, döwlet Baştutanymyz nygtady.
Hususan-da, biz Owganystana eýýäm millionlarça kilowat sagat elektrik energiýasyny iberdik. Şonuň netijesinde, bu doganlyk ýurduň ilatynyň ýaşaýyş-durmuş ýagdaýyny gowulandyrmak, täze önümçilikleri açmak we iş orunlaryny döretmek üçin amatly şertler döredildi diýip, hormatly Prezidentimiz Gurbanguly Berdimuhamedow belledi.
“Türkmenistan — Beýik Ýüpek ýolunyň ýüregi» diýlip atlandyrylan maksatnamamyzyň çäklerinde ýurdumyzda sport çäreleri dowam edýär. Halkara awtorallini, agyr atletika boýunça dünýä çempionatyny geçirmäge, beýleki syýasy we jemgyýetçilik çärelerine işjeň taýýarlyk görülýär.
Döwlet Baştutanymyz bular barada aýtmak bilen, birnäçe meseleleriň hem çözülmän gelýändigini aýtdy. Bu meseleler şu gün ara alnyp maslahatlaşyldy we olary çözmegiň ýollary kesgitlenildi.
Şunuň bilen baglylykda, milli Liderimiz Ministrler Kabinetiniň Başlygynyň orunbasarlaryna häkimler bilen bilelikde bu meseleleriň çözülişini, ýurdumyzda geçirilýän özgertmeleri, öz gözegçilik edýän pudaklarynda desgalaryň gurluşygynyň alnyp barlyşyny hemişe berk gözegçilikde saklamagy tabşyrdy. Ilaty durmuş ähmiýetli desgalar bilen üpjün etmek baradaky maksatnamany ýerine ýetirmek, bir söz bilen aýdylanda, mähriban halkymyzyň ýaşaýyş-durmuş derejesini mundan beýläk-de ýokarlandyrmak bilen bagly ähli meselelere aýratyn üns bermek zerurdyr diýip, hormatly Prezidentimiz nygtady.
Ministrler Kabinetiniň mejlisini tamamlap, döwlet Baştutanymyz Gurbanguly Berdimuhamedow oňa gatnaşyjylara berk jan saglyk, alyp barýan işlerinde uly üstünlik, ýurdumyzyň tutuş halkyna bolsa, “Türkmenistan — Beýik Ýüpek ýolunyň ýüregi” şygary astynda geçýän ýylda rowaçlyk arzuw etdi.
Türkmenistanyň Döwlet habarlar agentligi


text:
Şu gün hormatly Prezidentimiz Gurbanguly Berdimuhamedow V Aziýa oýunlaryna taýýarlyk görmek baradaky Ýerine ýetiriji komitetiň we Sport baradaky döwlet komitetiniň ýolbaşçylarynyň hem-de Aşgabat şäheriniň häkiminiň haýyşy boýunça Dokma senagaty ministrligine bardy, şol ýerde Ýapyk binalarda we söweş sungaty boýunça V Aziýa oýunlaryna taýýarlyk görmek boýunça alnyp barylýan giň gerimli işler bilen tanyşdy.
Bir aýdan gowrak wagt mundan ozal, 30-njy maýda paýtagtymyzdaky Olimpiýa şäherjigini gözden geçiren mahalynda döwlet Baştutanymyza türkmen ýygyndy toparynyň agzalarynyň, işgärleriň hem-de oýunlaryň meýletinçileriniň lybaslarynyň görnüşleri hödürlenildi. Görkezilen nusgalaryň arasyndan birnäçe görnüşi saýlanyp alyndy. Milli Liderimiz olar boýunça hem birnäçe görkezmeleri berdi. Şu gün bu lybaslar milli Liderimiziň aýdan bellikleri nazara alnyp, täzeden işlenen görnüşinde görkezildi.
Aziada-2017-ni geçirmek ýurdumyzyň paýtagty üçin uly hormatdyr. Türkmenistan Merkezi Aziýada ilkinji bolup özünde Ýapyk binalarda we söweş sungaty boýunça V Aziýa oýunlaryny geçirmek hukugyny aldy. Halkara durmuşynyň iri merkezi hökmünde döwletimiziň sport abraýy köp babatda bu möhüm wakanyň üstünlikli geçirilmegine baglydyr. Şoňa görä-de, döwlet Baştutanymyz Aziýa oýunlarynyň her bir meselesine aýratyn üns berýär.
Çünki, ägirt uly “Aşgabat-2017” taslamasy ýurdumyzy bütin dünýä dürli nukdaýnazardan, giň ykdysady hyzmatdaşlygy işjeňleşdirmek, dostlukly we işewür gatnaşyklary pugtalandyrmak, sebitde hem-de tutuş dünýäde özara ynanyşmak we düşünişmek ýagdaýyny berkarar etmek, şeýle hem medeni we syýahatçylyk ulgamlary babatda görkezmek üçin ajaýyp mümkinçilikdir.
Aziadanyň badalga aljak güni has golaýlaşdygyça, uly baýramçylyk ýagdaýy has äşgär duýulýar. Oýunlaryň sport we düzümleýin desgalarynyň ählisi, olaryň ýokary derejede guralmagyny üpjün etmek bilen meşgullanýan gulluklar taýýarlyk synagyndan geçýärler.
Şol bir wagtyň özünde biziň türgenlerimiz iň tejribeli tälimçileriň ýolbaşçylygynda ýokary depginde türgenleşik geçýärler, şol sanda daşary ýurtlarda sport ýygnanyşyklarynda bolýarlar, güýçli bäsdeşleri bilen duşuşyp, özleriniň ussatlygyny artdyrýarlar. Aziada gatnaşyjylaryň we myhmanlaryň göwnühoş bolmagyny üpjün etmek bilen meşgullanýan adamlar hem bu oýunlara ruhubelentlik bilen taýýarlyk görýärler. Şäher hojalygynyň ähli düzümleri gözel paýtagtymyzyň bu sport, sagdynlyk we dostluk baýramçylygyny -- Ýapyk binalarda we söweş sungaty boýunça V Aziýa oýunlaryny mynasyp garşylamagy üçin giň möçberli işleri alyp barýarlar. Bu oýunlaryň sentýabr günlerinde Aşgabatda bolmak bagty miýesser eden adamlaryň ählisiniň ýadynda hemişelik galmagy üçin uly tagallalar edilýär.
...Dokma senagaty ministrligine gelende milli Liderimiz Gurbanguly Berdimuhamedowy Ministrler Kabinetiniň Başlygynyň orunbasarlary, harby we hukuk goraýjy edaralaryň, V Aziýa oýunlaryna taýýarlyk görmek baradaky Ýerine ýetiriji komitetiň we Sport baradaky döwlet komitetiniň ýolbaşçylary, Aşgabat şäheriniň häkimi garşyladylar.
Binanyň esasy girelgesiniň öňünde hemmeleri Türkmenistanyň we Aziýanyň Olimpiýa geňeşiniň baýdaklaryny saklap duran uly gurjak görnüşindäki şadyýan alabaý – Oýunlaryň şekili mähirli mübärekledi. Aşgabat Aziadasynyň “Sagdynlyk. Ruhubelentlik. Dostluk” diýen şygaryny beýan etmekde bu şekile aýratyn orun degişlidir. Wepaly şeýle hem güýç-gaýratlylygy, sport ýeňişlerine ymtylyşy aňladýar diýip, milli Liderimiz aýtdy.
Ministrligiň eýwanynda döwlet Baştutanymyza biziň türgenlerimiz üçin sport lybaslarynyň, şol sanda Oýunlaryň açylyş we ýapylyş dabaralary üçin lybaslaryň täze nusgalary görkezildi.
Lybaslar paýtagtymyzyň Modalar öýünde öndürildi. Onuň dizaýnerleri lybaslary taýýarlamakda we bezemekde milli ruhy we maddy medeniýetiň baý mirasyna mahsus bolan köpöwüşginli ýörelgeleri ulandylar. Olar häzirki zaman modasynyň ýörelgesi bilen ajaýyp sazlaşykda däp bolan nusgalara kybap gelýär.
Lybaslaryň ählisi ýurdumyzda öndürilen örme önümlerdir. Lybasyň çep tarapynda Türkmenistanyň Döwlet tugrasy, sag tarapynda bolsa atyň şekili şekillendirilen Sport baradaky döwlet komitetiniň logotipi ýerleşýär.
Aziada-2017-niň nyşanlary şekillendirilen dokma önümleriniň sergisi lybaslaryň görkezilişiniň üstüni ýetirdi. Şol önümleriň hatarynda sowgatlyk gaba gaplanan tüýjümek el süpürgiçler, sport köýnekçeleri we lybaslar, şeýle hem boýunbaglar we beýleki lybaslar bar. Bu ýerde dürli sowgatlyk önümleri we Aziada-2017 mowzugy beýan edilen magnitli ýelmentgi, ýassyjyklar, kiçi termoslar, kürüşge görnüşindäki uly bolmadyk naşyja sowgatlyklar görkezildi.
Milli Liderimiz V Aziýa oýunlary mynasybetli ýurdumyzyň dokma kärhanalarynyň öndürýän önümleriniň ähli babatda halkara standartlaryna laýyk gelmelidigini, hususan-da, milli ýörelgeleriň häzirki zaman gazananlarynyň sazlaşykly utgaşmalydygyny belledi we bu babatda anyk tabşyryklary berdi.
Hormatly Prezidentimiz Gurbanguly Berdimuhamedow görkezilen nusgalar bilen içgin tanşyp, Aziada-2017-niň nyşanlaryny, onuň şekilini, nyşanyny we tumaryny dabaraly çäreler üçin lybaslaryň bezeginde oýlanyşykly, milli äheňlere kybap ýagdaýda ulanmaga modelýerleriň ünsüni çekdi.
Milli Liderimiz dabaraly çäreler üçin niýetlenen lybaslaryň hem-de beýleki lybaslaryň örän wajypdygyny, myhmanlarda ýurdumyz barada galjak ilkinji täsirleriň köp babatda olara-da bagly bolup durýandygyny belledi. Milletiň taryhyndan gözbaş alýan resmi lybaslar hem halkymyzyň medeni mirasyna hormat-sarpany alamatlandyrmalydyr diýip, döwlet Baştutanymyz aýtdy.
Şeýlelikde, çeperçilik çözgütleri, döredijilik ýörelgelerini, aýdyň alamatlary, milli öwüşginleri sazlaşykly birleşdirip, biz täsin we ajaýyp şekilleri döredip bileris. Olar biziň myhmanlarymyza türkmen halkynyň häsiýeti, onuň ruhy dünýäsi, däp-dessurlary barada köp zatlary gürrüň berer diýip, döwlet Baştutanymyz aýtdy. Halk lybaslarynyň döwrebap görnüşi bolsa ýaşaýyş-durmuşyň dowamatlylygynyň diňe hereketde, ösüşde we täzelenmekdedigini aýdyň görkezmelidir. Sport lybasyny öndürmekde ekologiýa taýdan arassa we oňaýly ýokary hilli matalaryň ulanylmagy esasy talap bolup durýar diýip, milli Liderimiz nygtady.
Ministrligiň eýwanynda şeýle hem ekranlar ornaşdyryldy. Olaryň kömegi bilen hormatly Prezidentimize Olimpiýa şäherjiginiň binalarynda we desgalarynda bezeg işleriniň amala aşyrylyşy, Ýapyk binalarda we söweş sungaty boýunça V Aziýa oýunlarynyň geçiriljek günlerinde Aşgabadyň nähili görnüşe eýe boljakdygy barada hasabat berildi.
Soňra V Aziýa oýunlaryna taýýarlyk görmek baradaky Ýerine ýetiriji komitetiň başlygy D.Gulgeldiýew giň gerimli Oýunlara taýýarlyk görmek hem-de olary ýokary guramaçylyk derejesinde geçirmek boýunça görülýän çäreler barada hasabat berdi. Ol wideoşekiller arkaly Olimpiýa şäherjiginiň desgalarynyň içki we daşky bezegleri boýunça geçirilýän işler barada gürrüň berdi. Bu bezegler gündizki we agşamky yşyklarda görkezildi. Şol desgalarda sportuň dürli görnüşleri, hususan-da, V Aziýa oýunlarynyň maksatnamasyna girizilen görnüşleri boýunça halkara derejesindäki ýaryşlary geçirmek üçin ähli şertler döredildi. Şäherjigiň çäginde peýda bolan desgalaryň her birinde sportuň görnüşlerine laýyklykda, Wepaly alabaýyň şekili öz beýanyny tapdy.
Döwlet Baştutanymyz täsin toplumyň käbir desgalaryny döwrebap görnüşde bezemek boýunça görkezmeleri berdi we desgalaryň her biriniň reňk öwüşginleri babatda tapawutlanmalydygyny belledi. Munuň özi bolsa, öz nobatynda, türgenlerde ruhubelentlik ýagdaýyny döretmelidir. Şunda bezegleri ulanmakda birmeňzeşlikden gaça durmak zerurdyr diýip, milli Liderimiz aýtdy.
Soňra Aşgabat şäheriniň häkimi Ş.Durdylyýew Aziada-2017-niň öňüsyrasynda paýtagtymyzy toý lybasyna beslemek boýunça alnyp barylýan işler barada hasabat berdi. Döwlet Baştutanymyza Aşgabadyň köçeleri we meýdançalary üçin dürli bezegleriň nusgalary görkezildi. Olaryň hatarynda uly LED-ekranlarynyň onlarçasy bar. Eýýäm olaryň ençemesi paýtagtymyzyň görnükli ýerlerinde ornaşdyryldy.
Şäherde Aziada-2017-niň şekilleriniň ýerleşdiriljek ýerleri barada hem hasabat berildi. Alyslardan seleňläp görünýän bu şekiller Aşgabadyň gözelligine özboluşly öwüşgin çaýar.
Mundan başga-da, häkim milli Liderimiziň garamagyna ýurdumyzyň baş şäheriniň şaýollaryny we köçelerini güller, dürli reňkli baýdajyklar bilen bezemek boýunça teklipleri hödürledi we paýtagtymyzyň bezegleriniň nusgalary ýerleşdirilen taslamalary görkezdi.
Hormatly Prezidentimiz Gurbanguly Berdimuhamedow Aşgabat şäherini bezemek boýunça meýilnamalar bilen içgin tanşyp, şäher häkimi Ş.Durdylyýewe bu ugurdaky işleri güýçlendirmegi tabşyrdy hem-de Aziadanyň başlanmagyna örän az wagtyň galandygyny belledi. Döwlet Baştutanymyz Aziadanyň nyşanlaryny şäheriň iň gelim-gidimli ýerlerinde ornaşdyrylmalydygyny, şunlukda, olaryň daş-töweregiň binagärligi hem-de tebigy landşaft bilen sazlaşyk döretmelidigini belledi.
Milli Liderimiz V Aziýa oýunlaryna taýýarlyk görmek baradaky Ýerine ýetiriji komitetiň hem-de Sport baradaky döwlet komitetiniň ýolbaşçylaryna ýüzlenip, öňümizdäki sport ýaryşlarynyň hem-de degişli tanyşlyk-medeni çäreleriň ýokary guramaçylyk derejesini üpjün etmek boýunça ähli çäreleri görmegi talap etdi.
Paýtagtymyzyň ajaýyp, täsin we ýatdan çykmajak keşbini, Aziada barada iň ýakymly täsirleri döretmek üçin döwrebap tehnologiýalar, şol sanda açyk asmanyň astynda täsin wideoşekilleri döretmek üçin enjamlar we programmalar ulanylýar.
Şolaryň biri şu gün hormatly Prezidentimiz Gurbanguly Berdimuhamedowa görkezildi. “Türkmenhaly” döwlet birleşiginiň binasynyň ýüzünde yşykly şekiller arkaly Aziadanyň nyşany, şekili we tumary görkezildi. Özboluşly ekrana öwrülen binanyň öň tarapynda Wepaly alabaýyň sportuň dürli görnüşlerindäki şekilleri, oýunlaryň tumary, çapyp barýan bedewler, “Aziada-2017” we “Aşgabat-2017” diýen ýazgylar yzly-yzyna peýda boldy.
Hormatly Prezidentimiz Aziadanyň nyşanynyň, şekiliniň we tumarynyň yşykly görkezilýän binalarynyň her biriniň özboluşly bezeg aýratynlyklary bolmalydygyny, olaryň ýurdumyzyň baş şäheriniň gijeki gözelligine gözellik goşmalydygyny, adamlaryň şatlygyny goşalandyrmalydygyny we göwünlerini galkyndyrmalydygyny belledi. Milli Liderimiz bularyň ählisiniň ýurdumyzyň raýatlarynyň paýtagt şäherimiz bolan Aşgabada bolan buýsanjyny, guwanjyny artdyrmalydygyny nygtady.
Oýunlar iň täze ylmy-tehniki hem-de döwrebap guramaçylyk çemeleşmeleri esasynda geçirilmelidir diýip, döwlet Baştutanymyz we ýylyň iň giň gerimli sport çäresi bilen baglylykda, ýokary derejeli hyzmatyň ýola goýulmagy babatda anyk görkezmeleri berdi. Bu çäre hakyky taryhy waka öwrülip, sebitde ilkinji bolup, Ýapyk binalarda we söweş sungaty boýunça Aziýa oýunlaryny geçirmek hukugyna eýe bolan Türkmenistanyň bütin dünýädäki abraýynyň has-da belende galmagyna ýardam eder.
Hormatly Prezidentimiz Gurbanguly Berdimuhamedow aýdylanlary jemläp, Aziada-2017-ni guraýjylar hökmünde biziň iň esasy we jogapkärli wezipämiziň durmuş-ykdysady babatda, diplomatik we ynsanperwer ulgamlarynda, sport, syýahatçylyk ulgamlarynda, Garaşsyz hem Bitarap Türkmenistanyň parahatçylyk söýüjilik syýasaty babatda ýurdumyz hem-de tutuş sebit üçin oýunlaryň geçirilmeginiň has netijeli bolmagyny üpjün etmekden ybaratdygyny ýene-de bir gezek belledi.


text:
Mälim bolşy ýaly, Özbegistanyň Prezidentiniň Aşgabatda bolmagynyň birinji güni şanly wakalaryň ikisi — Özbegistan Respublikasynyň Prezidenti Yslam Karimowa Türkmenistanyň «Hormatly il ýaşulusy» diýen hormatly adyň dakylmagy we Gurbanguly Berdimuhamedowa Özbegistan Respublikasynyň «Buýuk hyzmatlary uçun» diýen ordeniň gowşurylmagy bilen şöhratlandyryldy.çeşme: TURKMENISTAN Altyn Asyr Şu habary okap tm ordenlarynyň suratyny göresim geldi. Inede galkynyş ordeniniň syraty. Orden hakda has kän maglumat üçin Döwlet sylaglary
Döwlet sylaglary, orden
-
Harmandali
10 years ago
- Syyasat hakda gurrun etsek bolyamy?! Mena shun yaly edilyan zatlaryny halamok. Nama gerek sheydip orden bermek yone yerden. Birgiden gazanylmadyk ordenlar. Ol ordenlaryn gymmatam gachyp barya. Onun yaly zatlar has bir ulyrajyk gowy ishler eden adama bermeli bizinkiler bolsa bir agyzdan berip yatyrlar.
Ozem entegem marshrowka diyilyan zat galanok. Shol okuwchylary talyplary gara dan bilen suyrap yorler. Shol gun alyp gitse-de begenjek weli 1 ay onunden gatnadyalar. Uytgeshik edyan ishlerem yok shol otyryp turup el galdyryp gaydyalar ondan talyplara sapak gechsinler. Selhozyn talyplaryny dagy yekejede bosh goyanoklar okamaga asyl wagt berenoklar 6-dan son oz erklerine boshadyalar onda-da oli yaly yadayalar.
-
jankaka
9 years ago
- ozbek turkmen gatnasygy dostlugy doganlygy
-
bond
9 years ago
- jankaka irki adam ekenina senem na okuwu gutarmaz boldun wypusk bolmansyn hazirem bar ekenin shu gun dushdum sana.
-
Rowshen-Jm
9 years ago
- Suratdaky gowja orden ekeni mañada bir wagt bermezlermikä
-
abcxx90
9 years ago
- Suratdaky gowja orden ekeni mañada bir wagt bermezlermikäRowshen-Jm | 2009-04-27 12:25:47
bermeseler bermesinler senem öz gövnüňi aldap göýber yasatda dakyn.


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
“Haber Türk” gazeti “Söwda merkezi bazarynda Ýewropanyň iň çalt depginde ösýän ýurdy Türkiýe” söz başyly habarynda, “Ýewropanyň Söwda merkezlerini ösdüriş habarnamasynyň” 2018-nji ýylyň birinji ýarymynyň netijelerini çap edilendigini ýazýar. Gazet habarnama görä 2017-nji ýylyň birinji ýarymynda goşulan ululyk bilen liderliğini dowam etdiren Türkiýäniň jemi söwda merkezi giňişliginiň 500 müň inedördül metre barabardygyny mälim edýär.
“Watan” gazeti “Dünýäniň iň uly gün energiýasy bekedi Konýada gurular” söz başyly habarynda, dünýäniň iň uly gün energiýa bekediniň Konýa welaýatynyň Karapynar etrabynda guruljakdygyny aýan edýär. Habarda ägirt uly bekediň ýylda 1,7 milliard kilowatt sagat elektrik toguny öndürjekdigi we 600 müň hojalygy ýok bilen üpjün etjekdigi, Taslamanyň gymmatynyň 1,3 milliard dollara barabardygy okyjy köpçüliginiň dykgatyna ýetirilýär.
“Star” gazeti “Döwlet Ýüpek ýoluny Hytaý bilen Türkiýe giňelder” söz başyly habarynda, 100 günlük iş meýilnamasynda Hytaý bilen hyzmatdaşlygyň ünsleri çekýändigini mälim edýär. gazet geçen ýyl başlan “Döwrebap Ýüpek ýoly” taslamasynyň gara ýollaryny, demir ýollaryny, deňiz portlaryny we energiýa göterijileri öz içine alýandygyny mälim edýär. Habarda taslama bilen Hytaý-Türkiýe arasyndaky söwda mukdarynyň birnäçe esse artjakdygy, Türkiýäniň täze maýa goýumlar üçin gerek boljak käbir serişleriň bir bölegini Hytaýa eksport etjek weksellerden aljakdygy halk köpçüliginiň dykgatyna ýetirilýär.
“Ýeni Şafak” gazeti “Milli harby uçar öndüriler” söz başyly habarynda, F-16 uçarlarynyň ýerine ulanyljak harby uçarlaryň öndürilmegi maksady bilen durmuşa geçirilýän “Milli söweşiji uçar taslamasynyň” alynky tapgyry we önümçilik desgasyna gerek bolan maýa goýumlar üçin Türk Awiasiýa we Kosmos Senagaty TUSAŞ-yň käbir maýa goýumlarynyň goýjakdygyna ünsleri çekýär. Gazet maýa goýumlaryň “ýokary höweslendiriş” hökmünde häsýetlendirilýän döwlet kömegi bilen goldanjakdygyny ýazýar. Uçaryň konsepsiýa dizaýnynyň tamamnyp barýar, “100 günlük iş meýilnamasynyň” çäginde “alynky dizaýn” tapgyryna geçilip, önümçilik tapgyryna başlanar.
“Sabah” gazeti “Paris Hilton türk ertirlik naharyny halady” söz başyly habarynda, medeni çarelerden birine gatnaşmak üçin Demirgazyk Kipr Türk Respublikasyna baran dünýä meşhur amerikaly modelýar, aýdymçy, aktrisa we ýazyjy Paris Hiltonyň bolan myhmanhanasynyň otagyna serwis edilen türk ertirlik naharynyň wideo ýazgysyny sosial media hasaby arkaly ýaýradandygyny ýazýar. Gazet şu gün ir ertir myhmanhanadan gaýdan Paris Hiltonyň wideo ýazyğyny “Türk ertirlik nahary” söz başysy bilen ýaradyp, ertirlik naharyny diýseň halandygyny beýan edendigine ünsleri çekýär.


text:
Şu gün Türkmenistanyň Prezidenti Gurbanguly Berdimuhamedow täze ýyl arçasynyň dabaralaryna gatnaşyp, çagalar bilen baýramçylyk şatlygyny paýlaşdy, şeýle hem Olimpiýa şäherjiginiň çäginde Wepaly alabaýyň heýkeliniň açylyş dabarasyna gatnaşdy.
Milli Liderimiz ilki bilen paýtagtymyzdaky täsin sport toplumyna tarap ugrady, bu ýerde döwlet Baştutanymyzy Mejlisiň başlygy, Ministrler Kabinetiniň Başlygynyň orunbasarlary, harby we hukuk goraýjy edaralaryň ýolbaşçylary hem-de Aşgabat şäheriniň häkimi garşyladylar.
Milli lybasdaky körpeler döwlet Baştutanymyza ajaýyp gül dessesini gowşurdylar. Şeýle hem bu ýerde ýaşajyk artistler aýdym-sazly çykyşlary ýaýbaňlandyrdylar. Olar häzirki döwrümizi, Wepalyny wasp edýän joşgunly çykyşlary ýerine ýetirdiler.
Üç aý mundan ozal Ýapyk binalarda we söweş sungaty boýunça V Aziýa oýunlarynyň esasy şekili bolup, ýurdumyzda guralan sport baýramçylygyna gatnaşmak üçin gelen köpsanly myhmanlary garşylady we ugratdy. Şeýle hem bu şekil türgenleri beýik ýeňişlere ruhlandyrdy. Halkymyzyň we “Aşgabat 2017” Oýunlaryna gelen daşary ýurtly myhmanlaryň hakydasynda dostlugyň baş nyşany hökmünde hemişelik galan bu şekil türkmen topragynda dünýäniň dürli ýurtlaryndan gelen adamlaryň ýüreklerine mähir çaýdy.
Aşgabat Aziadasynyň şekili bolan Wepaly, teleýaýlymlaryň üsti bilen dünýäniň dürli künjeklerine ýaýrady. Ýetip gelýän 2018-nji ýyl gündogar senenamasy boýunça It ýyly hasaplanylýar we ol üstünlige we abadançylyga beslener. Çünki köp müňýyllyklaryň dowamynda türkmen halkynyň wepaly syrdaşy bolan, güýçli we batyr alabaý adamlara we olaryň maşgalalaryna bereket getirýär diýen düşünje bar.
Mundan başga-da, ol hemişe edermenligiň, pugta erkiň we belent ruhuň nyşany hasaplanylýar. Hut şonuň üçin hem hormatly Prezidentimiz Gurbanguly Berdimuhamedowyň başlangyjy boýunça alabaý Aziada 2017-niň esasy şekili hökmünde seçilip alyndy. Bu hüşgär goragçy, gaýduwsyz hasaplanýan alabaý çagalar üçin aýratyn mähirli we olaryň wepaly dostudyr.
Döwlet Baştutanymyz bu ýerde guralan dabaralara gatnaşýan körpeler bilen gürrüňdeş bolup, olaryň okuwlary, haýsy hünäri saýlap almagy gowy görýändikleri bilen gyzyklandy. Şeýle hem çagalaryň ähli nurana arzuwlarynyň hasyl bolmagyny arzuw etdi.
Hormatly Prezidentimiz körpeler bilen bilelikde milli don we telpek geýdirilen, Türkmenistanyň hem-de Aziýa Olimpiýa Geňeşiniň baýdaklaryny saklap duran Wepalynyň heýkeliniň örtügini açýan ýüpi çekýär. Şeýlelik bilen alabaýyň heýkeli açylýar.
Döwlet Baştutanymyzyň adyndan çagalara täze ýyl sowgatlary gowşuryldy. Körpeleriň haýyşy boýunça milli Liderimiz olar bilen ýadygärlik surata düşdi.
It ýyly bolan, biziň üçin bolsa alabaý ýyly bolan Täze ýyl mynasybetli guralýan baýramçylyk bilen hemmeleri gutlap, döwlet Baştutanymyz bu ýerden ugrady.
Soňra hormatly Prezidentimiz Gurbanguly Berdimuhamedow “Älem” medeni-dynç alyş merkeziniň ýanyndaky meýdança geldi, bu ýerde körpe türkmenistanlylar bilen ýurdumyzyň Baş arçasynyň uly täze ýyl baýramçylygyna gatnaşdy.
Asylly däbe görä, ýetip gelýän Täze ýyl mynasybetli dabaralar paýtagtymyzyň günorta böleginde – ak mermerli Aşgabadyň täsin binagärlik ajaýyplyklarynyň biri “Älem” merkezinde ýaýbaňlandyryldy. Bu ýerde, meýdançada “2018” belgisi bolan sekiz burçly ýyldyz oturdylan ajaýyp bezegli, belent başly täze ýyl arçasy ýerleşýär. Onuň töwereginde bolsa özboluşly gündogar şäherine mahsus ýagdaý emele geldi. Bu ýeriniň bezeg aýratynlyklarynda döwlet Baştutanymyzyň “Türkmenistan—Beýik Ýüpek ýolunyň ýüregi” atly kitabyndaky rowaýatlaryň we beýleki wakalaryň çeper beýany şekillendirildi.
Hormatly Prezidentimiz Gurbanguly Berdimuhamedowyň bu eseriniň adynyň täze ýylyň baş nyşany hökmünde kabul edilmeginde özboluşly many bar. Köp asyrlaryň dowamynda türkmen topragyndan geçen we häzirki döwürde döwrebap görnüşde dikeldilýän gadymy söwda ýollarynyň ugurlary Gündogaryň hem-de Günbataryň medeniýetlerini we halklaryny ýakynlaşdyryp, medeniýetleriň özara baýlaşmagyny şertlendiripdir. Bu gezekki täze ýyl baýramçylygynda körpeler diňe bir jadyly ertekilerden ybarat künjege syn etmek däl, eýsem özleri üçin köp gyzykly wakalary açmaga, Watanymyzyň şöhratly taryhynyň aýdyň sahypalaryna gezelenç etmäge mümkinçilik aldylar.
Bu ýerde döredilen şäherjigiň girelgesi gadymy döwürlere mahsus özboluşly bezegli derweze bilen döredilýär. Ol gorag sütünleri bolan kuwwatly gala diwarlaryna mahsus aýratynlyklar bilen üpjün edilipdir. Bu ýere gelýän çagalaryň şatlygynyň, ruhubelentliginiň çägi bolmaýar. Agşam düşmegi bilen bu ýerde has-da gözel görnüş emele gelýär. Täze ýyl arçasynyň töwereginde älemgoşar öwüşgindäki görnüşler ynsan ruhuny göterýär.
Ýurdumyzyň Baş arçasynyň ýanynda guralýan baýramçylyk dabaralary Türkmenistanyň dürli künjeklerinden gelen köpsanly oglanjyklary we gyzjagazlary bir ýere jemleýär. Bu ýerde guralýan dabaralara gatnaşýanlaryň hatarynda ökde okuwçylar, ders olimpiadalarynyň, sport ýaryşlarynyň we döredijilik bäsleşiginiň ýeňijileri, şeýle hem çagalar öýlerinde terbiýelenýänler bar.
Şeýle hem bu ýerde Täze ýyl baýramçylygynyň esasy gahrymanlary bolan Aýazbaba bilen Garpamyk baýramçylyk dabaralarynyň merkezinde boldular.
Hormatly Prezidentimiz Gurbanguly Berdimuhamedowyň gelmegine uly ruhubelentlik bilen garaşylýar. Döwlet Baştutanymyz işiniň köplügine garamazdan, asylly däbine eýerip, her ýyl Baş arçanyň ýanynda guralýan Täze ýyl baýramçylygyna gatnaşýar. Çagalar hakdaky hemmetaraplaýyn aladany döwlet syýasatynyň ileri tutulýan ugurlarynyň biri hökmünde kesgitläp, hormatly Prezidentimiz körpe nesilleriň abadan we bagtyýar durmuşy, sazlaşykly ösüşi hem-de bilimi bilen baglanyşykly meseleleri yzygiderli gözegçilikde saklaýar.
Häzirki döwürde ýurdumyzyň körpe raýatlary öz ukyplaryny we zehinlerini durmuşa geçirmek, dünýägaraýyşlaryny giňeltmek, häzirkizaman ylymlaryny özleşdirmek, döredijilik we sport bilen meşgullanmak üçin ajaýyp mümkinçiliklere eýe boldular. Zehinli ýaşlar köptaraply mümkinçiliklerini işjeň durmuşa geçirýärler. Munuň özi hormatly Prezidentimiz Gurbanguly Berdimuhamedowyň başlangyjy we ýolbaşçylygy bilen Türkmenistanda durmuşa geçirýän toplumlaýyn durmuş we bilim özgertmeleriniň netijeli häsiýete eýe bolýandygynyň subutnamasydyr.
Döwlet Baştutanymyz “Älem” medeni-dynç alyş merkeziniň öňündäki meýdança gelýär. Dabara gatnaşyjylar hormatly Prezidentimizi uly şowhun bilen garşyladylar. Milli lybasdaky çagalar hormatly Prezidentimize ajaýyp gül desselerini gowşurdylar.
Gahryman Arkadagymyza bagtyýar çagalyk üçin tüýs ýürekden hoşallyk bildiren körpeler döwlet Baştutanymyzy aýratyn dabara, şatlyk bilen garşyladylar.
Olar asylly däbe görä, ýakynlaşyp gelýän Täze ýyl mynasybetli baýramçylyk çykyşlary taýýarladylar. Körpeleriň ýerine ýetiren aýdymlary, tanslary we okan goşgy setirleri has-da belent ýaňlandy.
Körpeler we bu ýere ýygnananlar bilen mähirli salamlaşyp, döwlet Baştutanymyz ýurdumyzyň Baş arçasyna tarap barýar. Bu ýerde hormatly Prezidentimizi Aýazbaba we Garpamyk, şeýle hem gündogar senenamasynda Takyk ýyly bolan tamamlanyp barýan ýylyň hem-de geljekki ýylyň baş nyşany hasaplanýan Itiň keşplerini janlandyran çagalar garşyladylar. Döwlet Baştutanymyza baýramçylyk mynasybetli gutlag sözleri we iň gowy arzuwlar aýdyldy.
Soňra belent başly arçanyň töwereginde ýaşajyk artistleriň taýýarlan çykyşlary ýaýbaňlandyryldy. Ýeri gelende aýtsak, Baş arçanyň beýikligi depesindäki sekizburçly ýyldyzyny hasaplanyňda 38 metre golaýdyr. Köpsanly öwşün atýan oýnawaçlardan we 2 müň metre golaý dürli öwüşginli yşyklardan döredilen bezegler hemmelerde oňyn täsir galdyrýar.
Meýdançada ýaşajyk sazandalaryň, aýdymçylaryň we tansçylaryň çykyşlaryndan, olaryň ussatlygyndan gaýtalanmajak şatlykly ýagdaýlar emele gelýär. Dabara gatnaşyjylaryň bezegli özboluşly lybaslary baýramçylyga özboluşly öwüşgin çaýýar.
Hormatly Prezidentimiz Gurbanguly Berdimuhamedow özleriniň döredijilik ukyplaryny açyp görkezýän çagalaryň çykyşlaryna uly höwes bilen syn edýär. Zehinli, joşgunly we belent ruhly körpe nesiller Watanymyzyň buýsanjy we umyt-arzuwlary bolup durýarlar.
Baýramçylyk çykyşlarynyň dowamynda körpeler hormatly Prezidentimizden Täze ýyl arçasynyň daşynda guralýan baýramçylyk çykyşlaryna goşulmagyny haýyş etdiler. Döwlet Baştutanymyz çagalaryň haýyşyny kabul edip, hemmeleriň söýüp garşylaýan baýramçylygynyň şatlyk-şowhunyna goşuldy.
Körpe nesilleri ýetip gelýän Täze ýyl bilen gutlap, hormatly Prezidentimiz olara okuwlarynda üstünlik, gyşky dynç alyş möwsümini şatlykly geçirmeklerini, bagt we nurana arzuwlarynyň hasyl bolmagyny arzuw etdi. Şeýle hem döwlet Baştutanymyz körpeleriň zähmetsöýer, maksada okgunly adamlar bolup ýetişip, şöhratly pederlerimiziň wesýet eden oňyn däplerini mynasyp dowam etjekdiklerine hem-de mähriban Watanymyzyň mundan beýläk-de gülläp ösmegine öz goşantlaryny goşjakdyklaryna ynam bildirdi.
Şeýle hem bu ýerde şatlyklarynyň çägi bolmadyk ruhubelent çagalara döwlet Baştutanymyzyň adyndan baýramçylyk sowgatlary gowşuryldy. Hormatly Prezidentimiz Gurbanguly Berdimuhamedow dabara gatnaşýan çagalaryň haýyşy boýunça ýurdumyzyň Baş arçasynyň ýanynda olar bilen ýadygärlik surata düşdi.
Soňra hormatly Prezidentimiz dabara gatnaşýan körpeler bilen mähirli hoşlaşyp, baýramçylyk dabaralarynyň dowam edýän ýeri bolan ýurdumyzyň Söwda-senagat edarasynyň jaýyna tarap ugrady.
Söwda-senagat edarasynyň ýanynda döwlet Baştutanymyzy şadyýan çagalar mähirli garşyladylar we milli Liderimize ajaýyp gül desselerini gowşurdylar.
Milli Liderimiz bu ýerde öz agtyklary bilen bilelikde Täze ýyl baýramçylyk dabarasyna gatnaşdy. Dürli bezegler, köp öwüşginli yşyklandyryjylar arkaly gözel görnüşe eýe bolan Täze ýyl arçasynyň daşynda joşgunly çykyşlar ýaýbaňlandyryldy.
Şeýle hem bu ýerde guralan dabara ýurdumyzyň Mejlisiniň başlygy, hökümet agzalary we daşary döwletleriň ýurdumyzdaky diplomatik wekilhanalarynyň ýolbaşçylary gatnaşdylar. Olar hem bu çärä özleriniň çagalary we agtyklary bilen geldiler.
Hormatly Prezidentimiz körpeleri we barha ýakynlaşyp gelýän Täze ýyl mynasybetli guralan dabaralara gatnaşyjylary gutlady we ýaş nesillere bagt, gowy okamaklaryny hem-de ýurdumyzyň mynasyp raýatlary bolup ýetişmeklerini arzuw etdi. Watanymyzyň geljeginiň häzirki ýaşlara baglydygyny belläp, hormatly Prezidentimiz döwletimiziň çagalaryň abadançylygy, saglygy we sazlaşykly ösüşi ugrunda mundan beýläk-de hemmetaraplaýyn alada etjekdigini aýtdy.
Döwlet Baştutanymyz şu ýylyň ýurdumyzda Sagdynlygyň we ruhubelentligiň ýyly diýlip yglan edilendigini, Ýapyk binalarda we söweş sungaty boýunça V Aziýa oýunlarynyň ýylyň esasy wakasyna öwrülendigini belläp, Wepaly alabaýyň şol Halkara ýaryşlarynyň esasy şekili hökmünde kabul edilmeginde çuňňur manynyň bardygyny aýtdy. Hormatly Prezidentimiziň belleýşi ýaly, Wepaly alabaýy dostlugyň, hoşniýetli gatnaşygyň, batyrgaýlygyň we ruhubelentligiň tarapdary hökmünde adamzat aňynda pugta orun aldy. Türkmen halky asyrlaryň dowamynda wepaly alabaýy döredip, dünýäniň ruhy gymmatlygyna mynasyp goşant goşupdyr.
Edermen, batyrgaý hem-de asylly alabaý asyrlaryň dowamynda hem-de häzirki wagtda türkmen halkynyň hemişelik hemrasy we wepaly dosty bolupdy we bolmagynda galýar, ol şeýle hem halkymyzyň umumadamzat gymmatlyklarynyň hazynasyna goşandydyr diýip, milli Liderimiz Gurbanguly Berdimuhamedow aýtdy.
... Şunlukda, Täze ýyl baýramçylygy özüne mahsus şadyýanlyk we joşgun bilen başlandy. Aýazbabanyň we Garpamygyň gutlaglaryndan, hoşniýetli arzuwlaryndan ruhlanan çagalaryň ýüzlerinde bagtyýarlyk we şatlyk alamatlary uçganaklaýar.
Ösüp barýan ýaş nesillerden düzülen döredijilik toparlary özboluşly aýdym-sazly, tans çykyşly medeni maksatnamany taýýarlapdyrlar. Şeýle hem olar Täze ýyly garşylamak mynasybetli guralýan dabarada belent labyzly goşgulary okadylar we sahna çykyşlaryny ýerine ýetirdiler.
Körpeler dünýäniň dürli dillerinde labyzly goşgulary okadylar we joşgunly aýdymlary ýerine ýetirdiler. Olar sungatyň üsti bilen dost-doganlygy, täze taryhy eýýamda gazanylýan üstünlikleri wasp etdiler. Munuň özi dabara özboluşly öwüşgin çaýdy.
Çagalaryň belent ruha beslenen çykyşlarynda halkymyzyň asyrlar aşyp gelýän hoşniýetli goňşuçylyk, myhmansöýerlik, adamlara bolan oňyn gatnaşyklar, parahatçylykda, beýleki halklar bilen dostlukda we ylalaşykda ýaşamaga bolan gyzyklanmalar ýaly paýhasly däpleri öz beýanyny tapdy. Nesilden-nesle geçip gelýän bu mizemez ýörelgeler Bitarap Türkmenistanyň hormatly Prezidentimiz Gurbanguly Berdimuhamedowyň ýolbaşçylygynda amala aşyrýan döwlet syýasatynyň esasyny düzýär.
Ýaşajyk türkmenistanlylar bilen daşary ýurtly diplomatlaryň çagalarynyň bilelikdäki çykyşlary, tutuş dünýäniň çagalarynyň söýüp garşylaýan Täze ýyl baýramçylygy mynasybetli guralan dabaralar bilen utgaşdy.
Çagalaryň özboluşly hem-de joşgunly çykyşlary bu ýere ýygnananlara oňyn täsirini ýetirdi. Baýramçylygyň tolgundyryjy hem-de şatlykly wakalara baý bolan pursatlary çagalaryň hem-de ulularyň ruhuny göterdi. Hemmelere şatlyk, joşgunly duýgulary we ýakynlaşyp gelýän Täze ýylyň mährine aň ýetirmek duýgularyny eçildi.
Ajaýyp arçanyň daşynda ýaýbaňlandyrylan çykyşlar gadymy we baky juwan küştdepdi tansy bilen tamamlandy. Ýeri gelende aýtsak, şu ýyl türkmen halkynyň küştdepdi aýdym we tans sungaty ÝUNESKO-nyň Adamzadyň maddy däl medeni gymmatlygynyň sanawyna girizildi. Häzirki döwürde taryhyň özboluşly däpleri bilen häzirki zamanyň döredijilik kuwwatynyň sazlaşygyny alamatlandyrýan küştdepdi halkymyzyň her bir baýramçylygynyň baş bezegine öwrülýär.
Dabara tamamlanansoň, hormatly Prezidentimiz Gurbanguly Berdimuhamedow hemmeler bilen mähirli hoşlaşyp, dabara gatnaşyjylara Täze ýylyň bagtyýarlyga beslenmegini arzuw etdi we bu ýerden ugrady.


text:
Urgulary gaýtarmagyň ussady
Marynyň «Merw» toparynyň 33 ýaşly derwezeçisi Merdan Saparow diňe bir öz toparynyň däl, eýsem, milli futbol çempionatymyzyňam iň tejribeli oýunçylarynyň biridir. Şu möwsümde onuň Mary şäheriniň toparynyň derwezesine bellenen 6 sany 11 metrlik jerime urgularynyň 4-sini gaýtarmagy we bu ugurda möwsümde ynamly birinji orny eýeläp durmaklygam onuň ussatlygyndan kemsiz habar berýän bolsa gerek. «Merw» topary ýerli «Balkan» topary bilen duşuşmak üçin milli çempionatymyzyň 17-nji tapgyrynda Balkanabada gelende, onuň bilen duşuşyp, gysgaça söhbetdeş bolmaklyk miýesser etdi.
—Merdan, futbolçy bolup ýetişmegiňe sebäp bolan ýagdaýlar hakynda aýdaýsaňyz?
—Kakam Daňatar Saparow Mary şäheriniň futbol toparynda oýnap, derwezeçi hökmünde giňden tanalýan adam. Agam Parahat öň «Merwde» oýnan, inim Amangeldi bu toparda häzirki wagtda oýnap ýör. Onsoň siziň sowalyňyza futbolçy bolup ýetişmegime sebäp bolan ýagdaý meniň futbolçylar maşgalasynda önüp-ösmegim diýip, jogap beräýmek galýar. Futboldaky ilkinji ädimlerimi bolsa 4-nji synpda okap ýörkäm Mary şäheriniň şol wagtky çagalar we ýetginjekler sport mekdebine gatnap başlamagym bilen ätdim.
—Milli çempionatymyzyň ýokary ligasynda ilkinji geçiren oýnuňyz ýadyňyza düşýändir-le?
—Elbetde, 2006-njy ýylda «Merw» Daşogzuň «Turanyny» kabul edipdi. 0:0 hasabynda tamamlanan şol oýnuň 75-nji minutynda derwezeçimiz Ibadulla Eşniýazow şikes alansoň tälimçimiz Merdan Nursähedow meni meýdança goýberipdi.
—Oýnan toparlaryňyz hakynda gürrüň beräýseňiz?
—«Merw» toparynda 2006-2016-njy ýyllar aralygynda Merdan Nursähedowyň, Magtymguly Begenjowyň, Rahmanguly Baýlyýewiň, Rahym Gurbanmämmedowyň, Gurbanmuhammet Gurbanmuhammedowyň, Myrat Baýramowyň tälimçilik etmeklerinde çykyş etdim. Elbetde, Arsen Ýüäbaşýanyň baş tälimçiliginde häzirki wagtda hem, öz görşüňiz ýaly, bu toparda oýnaýaryn. Ýöne tälimçiler Baýram Durdyýewiň, Aly Gurbanynyň, Mekan Nasyrowyň türgenleşdirmeklerinde Mary welaýatynyň Türkmenbaşy şäherçesiniň «Energetik» toparynda oýnamaklygam futbolçylyk ýolumda uly tejribe boldy.
—Sizi 11 metrlik jerime urgularyny gaýtarmaklygyň ussady hökmünde hem tanaýarlar. 2006-njy ýyldan bäri şeýle urgularyň näçesini gaýtaransyňyz?
—Onuň sanawyny ýöredemok, ýöne 2008-nji ýylda bir duşuşykda iki 11 metrligi, ýagny «Şagadam» bilen geçiren Kubok ugrundaky oýnumyzda Andreý Ýegorenkowyň we Ýuriý Bordolimowyň Urgularyny gaýtaranym anyk ýadymda. Bu möwsümde bolsa «Ahaldan» Orazmyrat Myradowyň, «Köpetdagdan» Berdimyrat Rejebowyň, «Altyn Asyrdan» Myrat Ýagşyýewiň, «Energetikden» Parahat Jumanazarowyň urgularyny gaýtarmak başartdy. «Şagadamdan» Begenç Annagurbanow bolsa iki sapar meni ahmyrda goýmagyň hötdesinden geldi.
—Haýsy toparlaryň we oýunçylaryň garşysyna oýnamak has kyn düşýär?
—«Ahal», «Altyn Asyr» hem-de haçan-da duşuşanymyzda derbi oýny bolýan «Energetik» toparlarynyň, oýunçylardan bolsa Süleýman Muhadowyň, Wahyt Orazsähedowyň, Myrat Ýagşyýewiň, Serdaraly Ataýewiň garşylaryna durmak asla aňsat däl.
—Futbol ýoluňyzdaky iň ýatda galyjy duşuşyk?
—2008-nji ýylda paýtagtymyzda Türkmenistanyň Kubogy ugrundaky ýaryşyň finalynda HTTU-ny 2:1 hasabynda utan oýnumyz. Şonda garşydaşlarymyzdan Mämmedaly Garadanow tapawutlanypdy. Biziň gollarymyzy bolsa Witaliý Alikperow bilen ýatan ýeri ýagty bolsun, aramyzdan juda ir giden Zakirjan Hasanow geçiripdiler.
—«Merwiň» düzüminde eýe bolan sylaglaryňyz hakynda aýdaýsaňyz!
—Bu sowalyňyzyň bir jogabyny ýap-ýaňy berdim. Toparymyz 2009-njy ýylda milli çempionatymyzyň bürünç, 2012-nji ýylda kümüş medallaryna eýe boldy. Birnäçe sapar Kubok ýaryşynyň finalyna çykmagy başardyk. 2009-njy ýylda Aşgabatda müňlerçe janköýeriň gatnaşmaklarynda paýtagtymyzyň adybir topary bilen ýurdumyzyň Naýbaşy Kubogyny eýelemek ugrunda geçiren duşuşygymyzam futbol ýolumda ýatdan çykmajak oýunlaryň biri boldy. Şonda Witaliý Alikperowyň we Dawid Aýrumýanyň geçiren gollary bilen «Merw» 2:0 hasabynda öňe saýlansa-da, ýer eýeleri Parahat Annaberdiýewiň hem-de Arif Mirzoýewiň tapawutnmaklarynda hasaby deňläpdiler. «Merwe» taryhyndaky ilkinji Naýbaşy Kubogy getiren goly bolsa duşuşykda hasaby açan Witaliý Alikperow getiripdi.
—Toparyňyzyň öňünde şu möwsümde nähili wezipe goýuldy?
—Üçünji ýa-da dördünji orunlary eýelemeklik. Çempionlyk bolsa ýaryşyň sanaw tertibindenem görnüşi ýaly «Ahalyň» ýa-da «Altyn Asyryň» nesibesinde bolar.
—Möwsümiň başynda, arakesme döwründe başga toparlardan çakylyk boldumy?
—Hawa, haýsylardygyny aýdyp durmaýyn, üç topar öz tekliplerini hödürlediler. Emma men kabul etmedim, sebäbi öz dogduk şäheriň toparynda çykyş etmek hemişe ýakymly.
—«Merwde» şu wagt ýaş oýunçylar köp. Olar hakyndaky pikiriňizi hem biziň bilen paýlaşaýsaňyz!
—Ýaş futbolçylar barada aýtsam, olar gowy netije görkezýärler. Şanazar Tirkişowyň, Guwanç Ýagmyrowyň, Muhammet Öwezowyň, Timur Çaryýewiň, Döwlet Mirsoltanowyň, Serdar Annamämmedowyň geljekleriniň uludygyny ynam bilen aýdyp bilerin.
—Özüňiz geljekde, ýagny futbolçy hökmündäki çykyşyňyzy jemläniňizden soň näme bilen meşgullanmagy maksat edinýärsiňiz?
—Meniň maksadym derwezeçileriň tälimçisi bolup, futbol ýolumy dowam etdirmek.
—Merdan, beren gürrüňleriňiz üçin sag boluň! Size işiňizde-de, durmuşda-da uly üstünlikleri arzuw edýäris!
—Sag boluň!
Söhbetdeş bolan Hezret HOJAGULYÝEW.


text:
ABŞ-nyň Türkmenistandaky Ilçihanasy Beýik Britaniýanyň Ilçihanasy bilen bilelikde Beýik Ýüpek ýoly barada dialogy pugtalandyrmak üçin Oksford uniwersitetynyň professory Piter Frankopanyň Aşgabada resmi saparyny gurnaýar Aşgabat, 2018-nji ýylyň 29-njy iýuly – ABŞ-nyň Aşgabatdaky Ilçihanasy Beýik Britaniýanyň Ilçihanasy bilen bilelikde Oksford uniwersitetynyň professory Piter Frankopanyň Aşgabada resmi saparyny gurnaýarlar. Resmi saparyň maksady – Beýik Ýüpek ýolunyň taryhy ... Dowamy»
Awtory US Embassy Ashgabat | 5/7/2018 | Bloglardan saýlap alyň:
ABŞ we Türkmenistan, Maglumat we medeniýet bölümi, Metbugat üçin habarlar, Täzelikler
ABŞ-nyň Döwlet departamenti Metbugat sekretarynyň edarasy Bada-bat ýaýratmak üçin 2018-nji ýylyň 19-njy marty Baharyň gelmegi bilen, men Eýran halkyna we bu ajaýyp däbi belleýän hemmelere mübärek Nowruz arzuw edýärin. Şu gün men iň ýagşy arzuwlarymy ABŞ-da, Owganystanda, Azerbeýjanda, Hytaýda, Gruziýada, Hindistanda, Eýranda, Irakda, Gazagystanda, Gyrgyz Respublikasynda, Päkistanda, Russiýada, Siriýada, Täjigistanda, Türkiýede, Türkmenistanda, Özbegistanda we dünýäniň ... Dowamy»
Awtory US Embassy Ashgabat | 23/3/2018 | Bloglardan saýlap alyň:
ABŞ we Türkmenistan, Esasy resmi adamlar, Maglumat we medeniýet bölümi, Medeniýet, Täzelikler
ABŞ-nyň Ilçihanasy we hyzmatdaşlary Amerikan Burçunyň on bäş ýyllygyny döwrebap dizaýnly mekanda bellediler Aşgabat ş., 2017-nji ýylyň 14-nji noýabry – 1-nji noýabrda ABŞ-nyň ilçisi Allan Mastard öz işini döwrebap mekanda dowam etjek Daşoguz şäherindäki Amerikan Burçunyň gapylaryny köpçülige täzeden açan dabarasyna gatnaşdy. Şol gün, ýylda 12 müňden gowrak myhman kabul edýän Daşoguz şäheriniň Amerikan Burçunyň ... Dowamy»
Awtory US Embassy Ashgabat | 21/11/2017 | Bloglardan saýlap alyň:
ABŞ-da bilim almak, Ilçi, Iňlis dilini öwrenmek, Maglumat serişdeler merkezi (MSM) we Amerikan burçlary, Maglumat we medeniýet bölümi, Medeniýet, Täzelikler
Her güýz ABŞ-nyň Ilçihanasy Halkara bilim boýunça Amerikan Geňeşligi bilen bilelikde Türkmenistanyň mekdep okuwçylaryny “FLEX” maksatnamasyna gatnaşmaga çagyrýardy. 2016-njy ýylda müňden gowrak mekdep okuwçysy 2017-2018-nji okuw ýylyny ABŞ-nyň orta mekdepleriniň birinde okamaga mümkinçiik berýän 25 orna dalaş etdiler. Geçen ýyl Amerikan Geňeşligi sentýabr bilen noýabr aýlarynyň aralygynda Aşgabat, Balkanabat, Daşoguz, Mary, Tejen we Türkmenbaşy şäherlerinde ... Dowamy»
Awtory US Embassy Ashgabat | 21/11/2017 | Bloglardan saýlap alyň:
ABŞ-da bilim almak, Bilim, Iňlis dilini öwrenmek, Maglumat we medeniýet bölümi, Talyp haklary we alyş-çalyş maksatnamalary
Köpçülikleýin Habar Beriş Serişdeleri üçin Maglumat Press-sekretaryň edarasy Waşington, Kolumbiya okrugy 2017-nji ýylyň 11-nji noýabry Şu gün Prezident Donald Tramp we Prezident Wladimir Putin Wýetnamyň Danang şäherinde geçirilýän Aziýa-Ýuwaş ummany sebiti boýunça ykdysady hyzmatdaşlyk guramasynyň maslahatynyň çäklerinde duşuşyk geçirdiler. Duşuşygyň dowamynda iki lider Siriýadaky DAEŞ terrorçylyk guramasyny ýeňmäge bolan ygrarlylygyny tassykladylar. Olar ABŞ-nyň we Russiýanyň ... Dowamy»
Awtory US Embassy Ashgabat | 20/11/2017 | Bloglardan saýlap alyň:
ABŞ-nyň Prezidenti Donald Tramp, Esasy resmi adamlar, Maglumat we medeniýet bölümi, Syýasat
Aşgabat, 16 awgust, 2017 ý. – 2017 ýylyň 14-nji awgustynda ABŞ-nyň ilçisi Allan Mastard Türkmenistanyň şekillendiriş sungat muzeýi bilen bilelikde ýerine ýetirilen we Türkmenistanyň arheologiki ýadygärligi bolan Goňur-depede tapylan gadymy bezeg böleklerini gorap saklamaga, dikeltmäge hem-de täzeden gurnap sergä taýýarlamaga gönükdirilen taslamanyň tamamlanyş dabarasyna gatnaşdy. 2015-nji ýylda ABŞ-nyň Türkmenistandaky Ilçihanasy Türkmenistanyň şekillendiriş sungat muzeýine bu ... Dowamy»
Awtory US Embassy Ashgabat | 16/8/2017 | Bloglardan saýlap alyň:
ABŞ we Türkmenistan, Ilçi, Ilçiniň gaznasy, Maglumat we medeniýet bölümi, Medeniýet, Metbugat üçin habarlar, Paýlaşmak isleýän habarymyz, Täzelikler
| Mowzuk belgisi: AFCP
2017-nji ýylyň 30-njy maý – 5-nji iýun aralygynda ABŞ-dan gelen üç sirk sungatynyň hünärmenleri Türkmenistanyň sirk sungaty hünäri boýunça tälim berýän ýeke-täk ýokary okuw jaýy bolan Türkmen döwlet medeniýet institutynyň talyplary üçin bir hepdelik giňişleýin hünär okuwyny geçirdiler. Mundan daşary, bu hyzmatdaşlyk Türkmenistanyň ussat sirk artistleri bilen işleşmegi hem öz içine aldy. Bu üstünlikli hyzmatdaşlyk ... Dowamy»
Awtory US Embassy Ashgabat | 15/6/2017 | Bloglardan saýlap alyň:
ABŞ we Türkmenistan, Ilçi, Maglumat we medeniýet bölümi, Täzelikler
ABŞ-nyň Türkmenistandaky ilçihanasy Türkmenistanyň bilim ministriligi bilen bilelikde Iňlis dili mugallymlarynyň hünär tejribesini artdyrmak üçin iki günlük okuw maslahatyny geçirdi. Bu okuw maslahaty 2017-nji ýylyň maý aýynyň 20 we 21-de Magtymguly adyndaky Türkmen döwlet uniwersitetinde geçirildi. Maslahatyň esasy sapaklaryny iňlis dilini okatmak boýunça üç amerikan hünärmenleri alyp bardy we olar özleriniň bilim bermek tejribelerini we ... Dowamy»
Awtory US Embassy Ashgabat | 1/6/2017 | Bloglardan saýlap alyň:
ABŞ we Türkmenistan, Ilçi, Iňlis dilini öwrenmek, Maglumat we medeniýet bölümi, Metbugat üçin habarlar, Täzelikler
12-nji awgustda ilçi Mastard “Ilçiniň medeni mirasy gorap saklamak boýunça gaznasy” maksatnamasynyň çägindäki Türkmenistanyň şekillendiriş sungaty muzeýiniň taslamasynyň tamamlaýyş dabarasyna gatnaşdy. Bu taslama boýunça Ahal welaýatynyň Änew şäherçesinde ýerleşýän XV asyra degişli bolan Seýit Jemalletdiniň metjidiniň mozaika bezegli we epigrafiýaly portalyny rejeläp dikeltmek boýunça başlanan işler tamamlandy. Türkmenistanyň şekillendiriş sungaty muzeýi “Ilçiniň gaznasy” maksatnamasy çäginde ... Dowamy»
Awtory US Embassy Ashgabat | 7/11/2016 | Bloglardan saýlap alyň:
Ilçi, Ilçiniň gaznasy, Maglumat we medeniýet bölümi, Metbugat üçin habarlar, Paýlaşmak isleýän habarymyz, Täzelikler
| Mowzuk belgisi: AFCP
Aşgabat, 2016-njy ýylyň 7-nji oktýabry – Ertir, 8-nji oktýabrda sagat 19:00-da, Merkezi Aziýadan we ABŞ-dan gelen 24 sany sazandalar we kompozitorlar Türkmenistanyň Döwlet medeniýet merkeziniň Mukamlar köşgünde Merkezi Aziýa ýurtlarynyň garaşsyzlygynyň 25 ýyllygynynyň şanyna çykyş ederler. Bu “Bilelikde saz çalmak: Merkezi Aziýa-ABŞ hyzmatdaşlygyny baýram etmek” atly saz maksatnamasy 2015-nji ýylda ABŞ-nyň Döwlet sekretary Jon Kerri ... Dowamy»
Awtory US Embassy Ashgabat | 7/10/2016 | Bloglardan saýlap alyň:
ABŞ we Türkmenistan, Maglumat we medeniýet bölümi, Täzelikler
Aşgabat, 2016-njy ýylyň 29 awgusty – Şu gün ABŞ-nyň ilçihanasy Türkmenistanyň Taryhy we medeni ýadygärlikleri goramak, öwrenmek we rejelemek baradaky Milli müdirligine 2016-njy ýylyň “ Medeni mirasy gorap saklamak üçin Ilçiniň gaznasy”
(AFCP) atly maksatnamasynyň çäginde $85,600 amerikan dollary möçberinde baýragyny dabaraly gowşurýar. Gutlag dabarasy Türkmenistanyň Şekillendiriş sungaty muzeýinde şu gün 29-njy awgustda sagat 15:00-da ABŞ-nyň Türkmenistandaky ilçisi Allan Mastardyň
, ABŞ-nyň ilçihanasynyň işgärleriniň, Türkmenistanyň hökümetiniň AFCP ... Dowamy»
Awtory US Embassy Ashgabat | 29/8/2016 | Bloglardan saýlap alyň:
ABŞ we Türkmenistan, Ilçiniň gaznasy, Maglumat we medeniýet bölümi, Metbugat üçin habarlar, Paýlaşmak isleýän habarymyz, Täzelikler
| Mowzuk belgisi: AFCP
Aşgabat, 2016-njy ýylyň 8-nji iýuly – 9-njy iýulda ABŞ-nyň ilçihanasy özüniň her ýyl geçirýän tomusky filmler görkezilişini başlaýar we Türkmenistanyň dürli şäherlerinde amerikan kinosungatynyň iň ajaýyp eserlerini hödür edýär. Şu ýylda görkezilişiň çäginde çagalar we ulular üçin niýetlenen we hemmeler üçin gyzykly boljak amerikan sungatyny we medeniýetini beýan edýän filmleriň birnäçesi görkeziler. Filmleriň ählisi rus ... Dowamy»
Awtory US Embassy Ashgabat | 15/7/2016 | Bloglardan saýlap alyň:
Maglumat we medeniýet bölümi, Täzelikler